Q=5	C=2	SS=0	LS=0	PS=2	DC=0	LC=0	SD=0	BS=0	G0=35	G1=13	G2=3	DLID=az_RU	BODY=Илјас пејғәмбәр Һуриб дағындакы мағарада | Ушаглар үчүн Мүгәддәс Китаб һекајәләри\nЈеһова Илјасы гүввәтләндирир\nИзәбил Баал пејғәмбәрләринин башына ҝәләнләри ешидиб чох гәзәбләнир. О, Илјаса хәбәр ҝөндәрир: «Сабаһ сән дә Баал пејғәмбәрләри кими өләҹәксән». Илјас чох горхур вә чөллүјә гачыр. О дуа едир: «Јеһова, даһа баҹармырам. Гој өлүм». Илјас јорғун олдуғундан ағаҹын алтында јухуја ҝедир.\nМәләк ону дурғузур вә нәзакәтлә дејир: «Дур, јемәк је». Илјас јанындакы гызмар дашын үстүндә көмбә чөрәк вә су кузәси ҝөрүр. О јејиб-ичир, јенидән јатыр. Мәләк јенә ону ојадыб дејир: «Је. Јола чыхмаг үчүн ҝүҹ топламалысан». Буна ҝөрә дә Илјас бир аз јемәк јејир. Сонра о, 40 ҝүн, 40 ҝеҹә јол гәт едиб Һуриб дағына чатыр. Илјас јатмаг үчүн орада бир мағараја ҝирир. Анҹаг Јеһова онунла данышыр. Јеһова дејир: «Илјас, бурада нә едирсән?» Илјас ҹаваб верир: «Исраиллиләр Сәнә вердикләри сөзүн үстүндә дурмадылар. Онлар Сәнин гурбанҝаһларыны дағыдыб, пејғәмбәрләрини өлдүрдүләр. Инди дә мәни өлдүрмәк истәјирләр».\nЈеһова Илјаса дејир: «Ҝедиб дағда гал». Әввәлҹә мағарадан ҝүҹлү күләк кечир. Сонра зәлзәлә вә алов олур. Нәһајәт, сәс кәсилир. Илјас ҹүббәси илә үзүнү өртүб мағарадан чөлә чыхыр. Сонра Јеһова ондан нәјә ҝөрә гачдығыны сорушур. Илјас дејир: «Мән тәк галмышам». Анҹаг Јеһова она дејир: «Сән тәк дејилсән. Исраилдә һәлә дә мәнә ибадәт едән 7000 адам вар. Ҝет Әлјәсәни өз јеринә пејғәмбәр ет». Илјас Јеһованын бујруғуну јеринә јетирмәк үчүн ҹәлд јола гојулур. Бәс сән Јеһованын бујругларыны јеринә јетирәндә О, сәнә дә көмәк едәҹәк? Ҝәл гураглыг вахты баш верән бәзи һадисәләрә бахаг.\n«Һеч нәјә ҝөрә нараһат олмајын. Һәр мәсәлә барәдә диләјинизи дуа вә јалварышла, шүкр едә-едә Аллаһа билдирин» (Филиппилиләрә 4:6)\nСуаллар: Нәјә ҝөрә Илјас ҹаныны гуртармаға чалышыр? Јеһова Илјаса нә дејир?\n1 Падшаһлар 19:1—18; Ромалылара 11:2—4\nИлјас пејғәмбәр өзүнү тәнһа һисс едәндә Јеһова она нә деди? Илјас пејғәмбәрин башына ҝәләнләрдән нә өјрәнә биләрсән?\nИлјас пејғәмбәрин пәришан олмасына, һәтта өзүнә өлүм диләмәсинә нә сәбәб олмушду?


Q=10	C=0	SS=0	LS=5	PS=5	DC=0	LC=0	SD=0	BS=1	G0=15	G1=11	G2=5	DLID=az_RU	BODY=Камеруна сәјаһәт | Өлкәләр вә халглар\nЧОХ еһтимал ки, пигмејләр кими дә танынан бакалылар Камерунун илк сакинләри олуб. 1500-ҹү илләрдә бураја португаллар ҝәлир. Бир нечә јүз илдән сонра исә ислам дининә етигад едән фуланиләр тајфасы Камерунун шималыны зәбт едир. Бу ҝүн Камерун әһалисинин 40 фаизи христиан, 20 фаизи мүсәлмандыр, ҝеридә галан 40 фаизи исә әнәнәви Африка динләринә етигад едир.\nЈеһованын Шаһидләринин Мүгәддәс Китаба әсасланмыш әдәбијјатлары Камерунда данышылан баса дилиндә дә нәшр олунур\nКамерунун кәнд әразисиндә јашајан ҹамаат хүсусилә гонагпәрвәрдир. Бурада гонаглар сәмими гаршыланыб евә дәвәт едилир, гаршыларына су вә јемәк гојулур. Ев јијәсинин дәвәтини гәбул етмәмәк тәһгир, гәбул етмәк исә һөрмәт әламәти һесаб олунур.\nСөһбәт аилә үзвләри илә саламлашмагла вә һал-әһвал тутмагла башлајыр. Һәтта ев јијәсинин һејванларынын вәзијјәти илә дә марагланмаг адәтдир. «Гонағы гапынын ағзындан “сағ ол” дејиб јола салмырлар. Адәтән, ев јијәси гонағы јолун јарысына кими өтүрүр вә јол бојунҹа сөһбәт едир. Сонра онунла худаһафизләшир вә евинә гајыдыр. Мүсафир бу ҹүр рәфтар ҝөрмәјәндә истәнилмәјән гонаг олдуғуну дүшүнә биләр», — дејә камерунлу Ҹосеф нәгл едир.\nСанага чајы үзәриндә тез-тез каноеләр ҝөрмәк олар. Јелкәнләри нәдән олду дүзәлдирләр\nСүфрә башына топлашан достлар бәзән бир габдан јемәк јејирләр, һәтта елә олур ки, онлар хөрәји әллә јејирләр. Бу адәт Камерунда бирлијин рәмзидир. Бәзән бу адәтдән достлуғу мүәјјән сәбәбләр уҹбатындан сарсылан инсанлары барышдырмаг үчүн истифадә едирләр. Бир јердән јемәк јемәк бир нөв «биз артыг барышмышыг» демәкдир.\nБу журналы дәрҹ едән Јеһованын Шаһидләри Камерунда 300-дан чох јығынҹаг тәшкил едиб вә өлкәдә тәгрибән 65 000 нәфәрә Мүгәддәс Китабы өјрәдирләр\nӘксәр пигмејләрин боју 1,2—1,42 метрдир\nӘһалиси: Орта һесабла 20 милјон\nИглими: Шималы исти вә гуру, саһилјаны әразиси исә рүтубәтлидир\nИхраҹат: Јағ, какао, гәһвә, памбыг, ағаҹ, алүминиум\nӘһалинин данышдығы дилләр: Инҝилис вә Франсыз, еләҹә Африканын тәхминән 270 дил вә диалекти\nКамеруна сәјаһәт един


Q=10	C=4	SS=0	LS=4	PS=0	DC=4	LC=0	SD=0	BS=0	G0=38	G1=33	G2=11	DLID=az_RU	BODY=Мүгәддәс Китаб мүталиәнизи даһа еффектив вә мараглы един\nДИЛИ: Aзәрбајҹан (кирил әлифбасы) Pidgin (West Africa) Азәрбајҹан (латын әлифбасы) Алтај Белиз креолу Вјетнам Данимарка Индонезија Исвеч Кирибати Конго Литва Македонија Маршалл Мјанма Непал Нидерланд Норвеч Понапе Самоа Соломон Адалары пиҹини Тонга Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман алур ами амһара африкаанс ашағы алман ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дамара дигорон дуала дхолуо еве едо ермәни ермәни (гәрб) есан естон ефик занде зулу ибанаг ибо иврит илок инҝилис исланд исоко испан италјан кабовердиану кабре какчикел каннада каонде каталан кекчи кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе миштек (Ҝерреро) монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал португал (португал) пәнҹаб румын рус санго сапотек (Истм) свати себуан сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан ҝүрҹү Ҹәнуби Африка жест дили ҹола Һаити креолу һауса һереро һилигајнон һинд һири-моту әрәб өзбәк өзбәк (латын)\nЈУШӘ чәтин бир вәзијјәтлә үзләшмишди. О, Исраил халгыны Вәд едилмиш дијара апармаг үчүн бөјүк шүҹаәт ҝөстәрмәли иди. Јеһова ону уғур газанаҹағына әмин етмиш вә руһландырараг демишди: «Ҹәсур ол, мөһкәм ол! Гулум Мусанын тапшырдығы кими, бүтүн ганунлара дәгигликлә әмәл ет... Ҝеҹә-ҝүндүз онлары оху ки, һәр кәлмәсинә дәгигликлә әмәл едәсән. Онда һәр ишин аванд олар вә һикмәтлә һәрәкәт едәрсән» (Јуш. 1:7, 8).\nЈашадығымыз «сон дәрәҹә чәтин бир вахт»да бизим дә чохлу проблемләримиз олур (2 Тим. 3:1). Јеһованын бу ҝөстәришинә әмәл етсәк, биз дә Јушә кими уғур газана биләрик. Одур ки, һәр биримиз Мүгәддәс Китабы мүнтәзәм охумалы вә сынагларла үзләшән заман орадакы принсипләрә дәгигликлә әмәл етмәлијик.\nЈәгин чохумуз етираф едәрик ки, биз бу саһәдә елә дә јахшы шаҝирд дејилик вә Мүгәддәс Китабы арашдырмаг бизим үчүн о гәдәр дә асан дејил. Бунунла белә, Аллаһын Кәламыны арашдырмаг олдугҹа ваҹиб мәсәләдир. Арашдырманы даһа еффектив вә даһа мараглы етмәк үчүн «Бу мәсләһәтләри сынагдан кечирин» адлы чәрчивәјә нәзәр сала биләрсиниз.\nМәзмурчу јазыр: «Әмрләринин јолунда мәнә бәләдчи ол, чүнки онлардан һәзз алырам» (Зәб. 119:35). Сиз дә Аллаһын Кәламынын мүталиәсиндән зөвг ала биләрсиниз. Мүгәддәс Китабын дәринлијинә вардыгҹа руһани хәзинәдән гијмәтли даш-гашлар тапаҹагсыныз.\nЈушә кими халга рәһбәрлик етмәли олмасаныз да, әлбәт ки, сизин дә өзүнүзә ҝөрә чәтинликләриниз вар. Одур ки, Јушәдән өрнәк алараг Аллаһын Кәламыны охујуб сизин рифаһыныз үчүн јазыланлара әмәл един. Онда һәр ишиниздә уғур газанаҹаг вә һикмәтлә давранаҹагсыныз.\nБУ МӘСЛӘҺӘТЛӘРИ СЫНАГДАН КЕЧИРИН\nМүталиәдән өнҹә дуа един. Мүгәддәс Китабда Күллү-Ихтијар Аллаһын бизим рифаһымыз үчүн јаздырдығы кәлмәләр гәләмә алыныб. Одур ки, Кәламы охујаркән ону анламаг, јадда сахламаг вә һәјатынызда тәтбиг етмәк үчүн Јеһовадан көмәк истәјин (Үзр. 7:10).\nӨзүнүзә суаллар верин. Мүгәддәс Китабы вә она әсасланмыш нәшрләри охујаркән өзүнүзә нөвбәти суаллары верин: «Охудуғум бу һиссәдән Јеһова һагда нә өјрәндим? Бу һиссә Мүгәддәс Китабын үмуми мөвзусу илә неҹә әлагәлидир? Бу фикирләри башгаларына көмәк етмәк үчүн неҹә истифадә едә биләрәм?»\nОхудугларынызын үзәриндә дүшүнүн. Охудугҹа ара вериб фикирләшин: «Охудугларым мәндә һансы һиссләри ојатды, нәјә ҝөрә? Бу, мәним кечмишдә јашадыгларым, һазыркы вәзијјәтим вә ҝәләҹәјимлә неҹә әлагәлидир? Мүгәддәс Китабын бу принсипләрини һәјатымда неҹә тәтбиг едә биләрәм?» (Әјј. 23:5; Зәб. 49:3). Јеһованын халгындан мүәјјән әмәлләрдән узаг дурмағы тәләб етмәсинин сәбәбини неҹә изаһ едәрдиниз? Һаггында охудуғунуз персонаж башга ҹүр даврансајды, нәтиҹәси неҹә оларды? (Ган. 32:28, 29).\nТәхәјјүлүнүзү ишә салын. Мисал үчүн, гардашлары Јусифи исмајыллылара сатаркән баш верәнләри тәсәввүрүнүздә ҹанландырын (Јар. 37:18—28). Тәсәввүр един ки, сиз дә орадасыныз: әтрафда нә ҝөрүрсүнүз, нә ешидирсиниз, һансы гохуну дујурсунуз? Өзүнүзү һәмин персонажларын јеринә гојун. Онлар нә һагда дүшүнүр, һансы һиссләри кечирир? Белә етсәниз, мүталиәниз даһа мараглы вә мәналы олаҹаг.\nВәсаитләрдән истифадә един. Доғма дилиниздә електрон вә чап форматында һансы вәсаитләр вар? Онлардан максимум јарарланмаг үчүн көмәк истәмәјә чәкинмәјин. Мисал үчүн, «Ҝөзәтчи Гүлләси нәшрләринин индекси» (рус.), јахуд «Јеһованын Шаһидләринин нәшрләри үзрә ахтарыш» вәсаитинин көмәјилә ахтардығыныз мөвзу үзрә дәрҹ олунмуш мәгаләләри вә Мүгәддәс Китаб ајәләринин изаһыны тапа биләрсиниз. Һәмчинин Мүгәддәс Китабын «Јени Дүнја Тәрҹүмәси»нин әлавәләр бөлмәсиндә јер алан өлчү вә чәки ваһидләри, хәритәләр, хронолоҝија вә диҝәр фајдалы мәлуматлардан јарарлана биләрсиниз.\nӘсас фикирләри хүласә един. Бу, сизә өјрәндијиниз мәлуматы јадда сахламаға көмәк едәҹәк. Даһа јахшы олар ки, өјрәндијинизи кимәсә данышасыныз. Мәсәлән, хидмәтлә бағлы тапдығыныз һансыса мараглы фикри башгалары илә бөлүшә биләрсиниз. Бу јолла әсас фикирләр јадынызда галаҹаг, үстәлик, мүталиәниздән диҝәрләри дә фајдаланаҹаг.


Q=10	C=7	SS=0	LS=0	PS=2	DC=0	LC=0	SD=0	BS=1	G0=31	G1=17	G2=4	DLID=az_RU	BODY=Онлар Иса Мәсиһ һагда јазыблар | Өвладларымызы өјрәдәк\nШәкилдәки кишиләри таныјырсан? ~ Онларын ады Мәтта, Марк, Лука, Јәһја, Бутрус, Јагуб, Јәһуда вә Булусдур. Бу инсанларын һамысы Иса илә ејни дөврдә јашајыблар вә онлар Исанын һәјаты һагда ағыздолусу јазыблар. Ҝәл онларла таныш олаг.\nБу инсанлар барәдә нә билирсән?\nИсанын һәјатыны гәләмә аланлардан үчү һәвари иди вә тәблиғ ишиндә онунла бирҝә иштирак едирдиләр. Билирсән, бу үч нәфәр ким иди? ~ Бунлар Мәтта, Јәһја вә Бутрус иди. Һәвари Мәтта вә Јәһја Исаны чох јахшы таныјырдылар вә онларын һәр бири Иса барәсиндә китаб јазыб. Үстәлик, һәвари Јәһја «Вәһј» китабыны вә өз адыны дашыјан үч мәктуб јазыб. Һәвари Бутрус исә ики мәктуб јазыб. Онлар «Бутрусун биринҹи мәктубу» вә «Бутрусун икинҹи мәктубу» адланыр. Икинҹи мәктубунда Бутрус Јеһованын ҝөјләрдән Иса Мәсиһә дедији сөзләри гәләмә алыб: «Бу, Мәним севимли Оғлумдур. Мән ондан чох разыјам».\nШәкилдәки диҝәр кишиләрин дә јаздыглары китаблар Иса һаггындадыр. Онлардан биринин ады Маркдыр. Еһтимал олунур ки, Иса тутулан ҝеҹә Марк да орада иди вә бүтүн баш верәнләри өз ҝөзләри илә ҝөрмүшдү. Диҝәринин ады исә Лукадыр. О, һәким иди вә, ола билсин, мәсиһчилији Исанын өлүмүндән сонра гәбул едиб.\nМүгәддәс Китабын јазылмасында иштирак едән вә шәкилдә ҝөрдүјүн диҝәр ики нәфәр Исанын кичик гардашлары иди. Онларын ады јадындадыр? ~ Онларын адлары Јагуб вә Јәһудадыр. Вахт вар иди ки, бу ики гардаш Исаја инанмырды, һәтта ону ағылсыз да адландырмышдылар. Амма сонрадан онлар мәсиһчи олдулар.\nАллаһын Кәламыны гәләмә аланлардан сонунҹусуну шәкилдә ҝөрә биләрсән. Онун ады Булусдур. Исанын давамчысы олмаздан әввәл онун ады Шаул иди. О, мәсиһчиләрә нифрәт едир вә онларла чох гәддарҹасына давранырды. Бәс, сәнҹә, Булусу мәсиһчи олмаға нә тәшвиг етди? ~ Ҝүнләрин бир ҝүнү Булус јолла ҝедәркән ҝөјдән бир сәс ешитди. Бу, Иса иди. О, Булусдан сорушду: «Нә үчүн мәнә иман едәнләрә аман вермирсән?» Бу һадисәдән сонра Булус тамамилә дәјишилиб Исанын давамчысы олду. О, Мүгәддәс Китабда «Ромалылара мәктуб»дан тутмуш «Ибраниләрә мәктуб»а кими 14 мәктуб јазыб.\nБиз Мүгәддәс Китабы һәр ҝүн охујуруг вә бунун сајәсиндә Иса пејғәмбәр һаггында чох шеј өјрәнирик. Бәс, сән Иса һаггында даһа чох өјрәнмәк истәјирсән? ~\n2 Бутрус 1:16—18\nҺәвариләрин ишләри 9:1—18\nҺансы һәвариләр Иса Мәсиһ һаггында јазыблар?\nМүгәддәс Китабын јазылмасында иштирак едән Исанын ики гардашынын ады нәдир?\nБулус неҹә мәсиһчи олду?


Q=4	C=0	SS=0	LS=0	PS=4	DC=0	LC=0	SD=0	BS=1	G0=14	G1=11	G2=1	DLID=az_RU	BODY=Јагуб вә Рәһилә | Мүгәддәс Китаб һекајәси\nБИЛИРСӘН Јагуб кимләрлә сөһбәт едир? Хејли јол ҝетдикдән сонра Јагуб онларла бир гујунун јанында растлашыр. Бу адамлар гојун отарырлар. Јагуб онлардан сорушур:\n— Сиз һарадансыныз?\n— Харанданыг, — дејә онлар ҹаваб верирләр.\n— Бәс Лаваны таныјырсыз?\n— Һә, таныјырыг. Будур, онун гызы Рәһилә гојун сүрүсү илә ҝәлир.\nБәс сән Рәһиләни ҝөрүрсән?\nЈагуб дајысы Лаванын гојунларыны ҝәтирән Рәһиләни ҝөрән кими ҝедиб гујунун ағзындакы дашы јуварлајыр ки, гојунлар су ичсин. Сонра исә Рәһиләни өпүр вә она бибиси оғлу олдуғуну сөјләјир. Гыз чох севинир вә евә гачыб һәр шеји атасы Лавана данышыр.\nЛаван Јагубун онларда галаҹағына шад олур. Онун Рәһилә илә евләнмәк истәдијини ешидәндә исә даһа чох севинир. Амма Јагуба дејир ки, бунун үчүн тарласында једди ил ишләмәлидир. Јагуб Рәһиләни о гәдәр севир ки, буна разы олур. Амма тој ҝүнү билирсән нә баш верир?\nЛаван Јагуба Рәһиләнин әвәзинә бөјүк гызы Леаны верир. Јагуб Лавана даһа једди ил ишләмәјә разы олдугдан сонра Рәһиләни дә она верир. О вахтлар Аллаһ кишиләрин бир нечә арвад алмасына јол верирди. Амма Мүгәддәс Китабын ҝөстәрдији кими, инди кишинин бир арвады олмалыдыр.


Q=12	C=6	SS=0	LS=3	PS=6	DC=0	LC=0	SD=0	BS=2	G0=26	G1=18	G2=8	DLID=az_RU	BODY=2 Падшаһлар 1 | Онлајн Мүгәддәс Китаб | Јени дүнја тәрҹүмәси\n2 Падшаһлар 1:1—18\nИлјасын пејғәмбәрлији: Әһәзја өләҹәк (1—18)\n1 Әһәбин өлүмүндән сонра Муаб+ Исраилә гаршы үсјан етди. 2 Һәмин вахт Әһәзја Сәмәријјәдә јухары отағын шәбәкәли пәнҹәрәсиндән јыхылыб јараланды. О, гасидләр ҝөндәриб онлара тапшырды: «Ҝедин, Екрон+ аллаһы Баал-Зәбубдан сорушун ҝөрүн сағалаҹағам?»+ 3 Јеһованын мәләји тишбеһли Илјаса*+ деди: «Дур, Сәмәријјә падшаһынын гасидләринин габағына чых, де: “Мәҝәр Исраилдә Аллаһ јохдур ки, сиз Екрон аллаһы Баал-Зәбуба мүраҹиәт етмәјә ҝедирсиниз?+ 4 Она ҝөрә дә Јеһова белә дејир: “Јатағындан галхмајаҹагсан, өләҹәксән!”» Илјас буну дејиб ҝетди. 5 Гасидләр ҝери гајыданда падшаһ сорушду: «Нијә гајытдыныз?» 6 Онлар ҹаваб вердиләр: «Јолда бир нәфәр габағымыза чыхыб деди: “Сизи ҝөндәрән падшаһын јанына гајыдыб она сөјләјин ки, Јеһова белә дејир: “Мәҝәр Исраилдә Аллаһ јохдур ки, сән Екрон аллаһы Баал-Зәбуба мүраҹиәт етмәјә адам ҝөндәрирсән? Буна ҝөрә дә јатағындан галхмајаҹагсан, өләҹәксән!”»+ 7 Онда падшаһ сорушду: «Габағыныза чыхыб бу сөзләри дејән адам һансы гијафәдә иди?» 8 Онлар дедиләр: «Әјниндә түклү палтар+ вар иди, белинә дәри гуршаг бағламышды».+ Онда падшаһ деди: «О, тишбеһли Илјасдыр». 9 Падшаһ бир әллибашыны әлли адамы илә онун далынҹа ҝөндәрди. Әллибашы ҝәләндә Илјас дағын тәпәсиндә отурмушду. Әллибашы она деди: «Еј Аллаһ адамы,+ падшаһ әмр едир: “Ашағы дүш!”» 10 Илјас әллибашыја деди: «Јахшы, әҝәр мән Аллаһ адамыјамса, гој ҝөјдән од јағыб+ сәни дә, әлли адамыны да мәһв етсин». Ҝөјдән од јағыб әллибашыны вә јанындакы әлли адамы мәһв етди. 11 Падшаһ башга бир әллибашыны әлли адамы илә онун далынҹа ҝөндәрди. Әллибашы ҝәлиб она деди: «Еј Аллаһ адамы, падшаһ әмр едир: “Тез ашағы дүш!”» 12 Илјас онлара деди: «Инди ки мән Аллаһ адамыјам, гој ҝөјдән од јағыб сәни дә, әлли адамыны да мәһв етсин». Аллаһ ҝөјдән од јағдырыб әллибашыны вә јанындакы әлли адамы мәһв етди. 13 Падшаһ үчүнҹү дәфә бир әллибашыны әлли адамы илә онун далынҹа ҝөндәрди. Әллибашы ҝәлиб Илјасын өнүндә диз чөкдү вә она јалварды: «Еј Аллаһ адамы, мәнә вә бу әлли гулуна јазығын ҝәлсин. 14 Әввәлки ики әллибашыны, онларын һәр биринин әлли адамыны ҝөјдән јаған од мәһв еләди. Мәнә јазығын ҝәлсин». 15 Онда Јеһованын мәләји Илјаса деди: «Горхма, дур онунла ҝет». О галхыб онунла падшаһын јанына ҝетди. 16 Илјас падшаһа деди: «Јеһова белә дејир: “Сән Екрон+ аллаһы Баал-Зәбуба мүраҹиәт етмәк үчүн гасидләр ҝөндәрдин. Мәҝәр Исраилдә Аллаһ јохдур?+ Нијә Она мүраҹиәт етмәдин? Она ҝөрә дә јатағындан галхмајаҹагсан, өләҹәксән”». 17 Јеһованын Илјас васитәсилә дедији кими, Әһәзја өлдү. Оғлу олмадығындан онун јеринә тахта Јәһурам*+ чыхды. Бу, Јәһуда падшаһы Јәһушафат оғлу Јәһурамын һакимијјәтинин икинҹи илиндә баш верди.+ 18 Әһәзјанын+ галан ишләри, бүтүн етдикләри Исраил падшаһларынын тарихи китабында јазылмышдыр.\n^ Мәнасы: Аллаһым Јеһовадыр.\n^ Әһәзјанын гардашы.\n2 Падшаһлар 1


Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=6	G2=2	DLID=az_RU	BODY=Nur-az.com - Бу дүнјада әдаләтли һөкумәтин гурулмасына һансы зәрурәт вар?\n02 Апрел 2016\nБу дүнјада әдаләтли һөкумәтин гурулмасына һансы зәрурәт вар?\nТәкамүл инсан үчүн ахирәт аләминдә јох, бу дүнјада гијмәтлидир\nҸаваб: Бәзиләри үмумдүнја әдаләт һөкумәтинин зәрурилијинә инандыгдан сонра дејирләр: “Әҝәр ахирәт аләминдә әдаләт әһатәли шәкилдә бәрпа олунаҹагса, бу дүнјада белә бир һөкумәтин тәшкилинә нә еһтијаҹ вар?”\nБу ирада ҹаваб олараг белә дејә биләрик:\n1. Ибадәт вә Аллаһла ҝөрүшә јетишмәк јараныш һәдәфи сајылмышса, демәк, белә бир һөкумәт дүнја һәјаты баша чатмамыш јер үзүндә ҝерчәкләшмәлидир.\n2. Бәшәријјәтин белә бир һөкумәтә фитри мејли вар. Буна ҝөрә дә ујғун һакимијјәт дүнја һәјатында гурулмалыдыр.\n3. “Гәсре-даим” вә “гәсре-әксәри” (даими вә әһатәли зүлм) мүмкүнсүз (дүзҝүн кәлмә: гејри-мүмкүн) олдуғундан инсан тәбиәт аләминдә өзү үчүн зүлм-ситәмин олмадығы, әһатәли вә әдаләтли бир һакимијјәт ҝөрмәлидир.\n4. Тәкамүл инсан үчүн ахирәт аләминдә јох, бу дүнјада гијмәтлидир. Инсан фитрәтән камиллик сорағында олдуғундан камиллијә һәрәкәт үчүн шәраит олмалыдыр. Һәзрәт Меһдинин (ә) зүһуру дөврүндә белә бир шәраит јаранаҹагдыр.


Q=6	C=4	SS=3	LS=1	PS=0	DC=0	LC=0	SD=0	BS=1	G0=137	G1=77	G2=23	DLID=az_RU	BODY=Биографија: Јеһова хидмәтимә уғур верир | Корвин Робисон\nДИЛИ: Aзәрбајҹан (кирил әлифбасы) Јава дили Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Ниас Нидерланд Норвеч Самоа Соломон Адалары пиҹини Тувалу Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг иврит илок инҝилис исланд испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јао јапон јунан ҝүрҹү һилигајнон һинд һири-моту әрәб өзбәк\nЈеһова хидмәтимә уғур верир\nНәгл етди КОРВИН РОБИСОН\nЗабитә дедим ки, дөјүшә ҝетмәдијим үчүн артыг һәбсдә јатмышам. Сорушдум: «Мәни јенә һәбс едәҹәксиниз?» Бу сөһбәт мәни икинҹи дәфә Бирләшмиш Штатлар ордусунда хидмәт етмәјә чағыранда олмушду.\nМӘН 1926-ҹы илдә Бирләшмиш Штатларын Оһајо штатынын Круксвил кәндиндә доғулмушам. Аиләдә сәккиз ушаг идик. Атамла анам диндар олмасалар да, һәмишә бизә дејирдиләр ки, килсәјә ҝетмәк лазымдыр. Мән Методист килсәсинә ҝедирдим. Он дөрд јашым оланда кешиш ил әрзиндә һәр базар килсәјә ҝәлдијим үчүн мәнә мүкафат верди.\nМаргарет Уолкер (солдан икинҹи баҹы) мәнә һәгигәти өјрәнмәјә көмәк етди\nГоншулугда Маргарет Уолкер адлы бир Јеһованын Шаһиди јашајырды. Елә һәмин вахтларда о, анамын јанына ҝәлиб онунла Мүгәддәс Китаб барәдә данышмаға башлады. Бир ҝүн мән дә онларла отурдум. Анам фикирләширди ки, онлара мане оларам, буна ҝөрә дә мәни һәјәтә ҝөндәрди. Анҹаг мән чалышырдым онларын сөһбәтинә гулаг асым. Бир-ики дәфә бизә ҝәлиб-ҝетдикдән сонра Маргарет мәндән сорушду: «Билирсән Аллаһын ады нәдир?» Мән дедим: «Буну ким билмир ки? Аллаһын ады елә Аллаһдыр да». О деди: «Ҝет Мүгәддәс Китабыны ҝөтүр, Зәбур 83:18 ајәсинә бах». Мән елә дә етдим. Ҝөрдүм ки, Аллаһын ады Јеһовадыр. Һәјәтә гачыб достларыма дедим: «Евә ҝедәндә Зәбур 83:18 ајәсини охујарсыныз, орада Аллаһын ады јазылыб». Бәли, о вахтдан мән дәрһал тәблиғ етмәјә башламышам.\nМән Мүгәддәс Китабы өјрәндим вә 1941-ҹи илдә вәфтиз олундум. Үстүндән чох кечмәмиш мәнә јығынҹагда Мүгәддәс Китаб дәрсини апармағы тапшырдылар. Анамла баҹы-гардашларымы ҝөрүшә ҝәлмәјә тәшвиг етдим. Онларын һамысы мәним апардығым ҝөрүшә ҝәлмәјә башладылар. Анҹаг атам һәгигәтлә марагланмырды.\nМәнә јығынҹагда әлавә мәсулијјәтләр дә һәвалә етдиләр. Евдә руһани нәшрләрдән ибарәт китабхана јаратмышдым. Бир ҝүн атам китаблары ҝөстәриб деди: «Бу зир-зибил вар һа, бунлары да јығышдыр, рәдд ол бурдан». Мән евдән чыхыб јахынлыгдакы Зејнсвил шәһәринә (Оһајо) көчдүм. Амма евә ҝедиб-ҝәлирдим, гојмурдум евдәкиләрин һәгигәтә марағы сөнсүн.\nАтам анама јығынҹаға ҝетмәјә мане олурду. Һәрдән онун далынҹа дүшүр, јары јолдан дартыб евә ҝәтирирди. Анҹаг анам о бири гапыдан гачыб јығынҹаға ҝедирди. Анама дејирдим: «Нараһат олма. Ахырда далынҹа гачмагдан јорулаҹаг». Вахт кечдикҹә атам даһа анама мане олмады, о да давасыз-шавасыз јығынҹаглара ҝетмәјә башлады.\n1943-ҹү илдә бизим јығынҹағымызда Теократик Хидмәт Мәктәби кечирилмәјә башлады. Мән дә бу мәктәбдә дәрсләрлә чыхыш едирдим. Дәрсләрлә бағлы алдығым мәсләһәтләрин натиглик габилијјәтимин јахшылашмасына бөјүк көмәји дәјди.\nМҮҺАРИБӘ ДӨВРҮНДӘ БИТӘРӘФЛИК\nҺәмин вахт халглар II Дүнја мүһарибәсинә ҹәлб олунмушду. 1944-ҹү илдә мән һәрби хидмәтә чағырылдым. Оһајо штатынын Колумбус шәһәриндә Форт Һејзә ҝәлдим. Тибби мүајинәдән кечиб сәнәдләри долдурдум. Ејни заманда забитләрә билдирдим ки, дөјүшә ҝетмәјәҹәјәм. Онлар мәни бурахдылар. Бир нечә ҝүндән сонра забит евимә ҝәлиб деди: «Корвин Робисон, сизин һәбсинизә ордер верилиб».\nИки һәфтә сонра мәһкәмәдә һаким деди: «Мәндән олсајды, сәнә өмүрлүк һәбс ҹәзасы кәсәрдим. Нәсә демәк истәјирсән?» Мән дедим: «Мөһтәрәм һаким, әслиндә мән дин хадими * һесаб олунмалыјам. Һәр кәсин евинин кандары мәним вәз јеримдир. Мән инсанлара Падшаһлыг һаггында мүждәни тәблиғ едирәм». Һаким андлылар мәһкәмәсинә деди: «Сиз бура бу ҹаванын дин хадими олуб-олмадығына гәрар вермәјә ҝәлмәмисиниз. Онун һәрби хидмәтдән бојун гачырыб-гачырмадығына гәрар вермәк үчүн бурадасыныз». Һеч јарым саат кечмәди ки, андлылар мәһкәмәси һөкмлә ҝери гајытды. Мәһкәмә мәни тәгсирли билди. Һаким мәни Кентукки штатынын Ешланд шәһәринин федерал һәбсханасында беш ил һәбс ҹәзасына мәһкум етди.\nЈЕҺОВА ҺӘБСХАНАДА МӘНИ ГОРУДУ\nИлк ики һәфтәни Оһајо штатынын Колумбус шәһәриндәки һәбсханада кечирдим. Биринҹи ҝүнүм камерада кечди. Јеһоваја дуа едиб дедим: «Мән камерада беш ил гала билмәрәм. Билмирәм нә едим».\nСәһәриси ҝүн кешикчиләр мәни бајыра бурахдылар. Һүндүр, енликүрәк бир мәһбусла ҝәзиширдик. Бир пәнҹәрәнин јанында дуруб һәјәтә баханда о, мәндән сорушду: «Ҹыртдан, нә үстдә тутулмусан?» Јеһованын Шаһиди олдуғуму дедим. О сорушду: «Доғрудан? Бәс онда нијә бурадасан?» Дедим ки, Јеһованын Шаһидләри мүһарибәјә ҝедиб адам өлдүрмүрләр. О деди: «Сәни адам өлдүрмәмәјин үстүндә тутублар, о бириләрини исә адам өлдүрмәјин үстүндә. Ҝәл инди бунлары баша дүш». Мән дедим: «Демә даһа».\nСонра о деди: «Мән он беш ил башга һәбсханада јатмышам. Орада сизин нәшрләрдән охумушам». Үрәјимдә дуа етдим: «Јеһова, көмәк ет, гој бу киши мәним тәрәфимдә олсун». Һәмин вахт Паул адлы бу киши деди: «Кимсә сәнә тохунса, гышгыр. Пајларыны верәрәм». Иш елә ҝәтирди ки, о бөлмәдә олан әлли мәһбусла һеч бир проблемим олмады.\nМән битәрәфлијинә ҝөрә Ешландда (Кентукки) һәбсханада јатан Шаһидләрдән бири идим\nЕшланда көчүрүләндә ҝөрдүм ки, орада чохлу јеткин гардаш јатыр. Онларла үнсијјәт мәнә вә башгаларына руһани ҹәһәтдән мөһкәм галмаға көмәк етди. Онлар бизә һәфтә әрзиндә Мүгәддәс Китабдан мүәјјән парчаны охумағы тапшырырдылар. Биз дә Мүгәддәс Китаб јарышы адландырдығымыз ҝөрүш үчүн охудуғумуз парчадан суаллар вә онларын ҹавабыны һазырлајырдыг. Орада саһә хидмәтчиси дә вар иди. Бөјүк һәбсхана јатагханасында дивар бојунҹа чарпајылар дүзүлмүшдү. Саһә хидмәтчиси мәнә дејирди: «Робисон, бу-бу чарпајылара сән ҹавабдеһсән. Бунлар сәнин саһәндир. Чалыш, ора тәјин олунан адамлар чыхыб ҝетмәмиш онлара шаһидлик едәсән». Беләҹә, биз мүтәшәккил сурәтдә тәблиғ едирдик.\n1945-ҹи илдә II Дүнја мүһарибәси гуртарды, анҹаг мән ондан сонра да бир мүддәт һәбсдә галдым. Аиләмдән чох ниҝаран идим, чүнки бир дәфә атам мәнә демишди: «Сәндән ҹанымы гуртарсам, галанларынын өһдәсиндән ҝәлмәк асандыр». Амма азадлыға чыханда хош мәнзәрә илә гаршылашдым. Атамын тәгибләринә бахмајараг, аиләмин једди үзвү јығынҹаглара ҝәлирди, баҹыларымдан бири исә вәфтиз олунмушду.\n1913-ҹү илдән Јеһоваја хидмәт едән мәсһ олунмуш гардаш Деметриус Папаҹорҹла хидмәтдә\n1950-ҹи илдә Корејада мүһарибә башлады. Америка да бу мүһарибәјә гошулду. Мән икинҹи дәфә ордуја чағырылдым вә Форт Һајесә ҝәлдим. Мүајинәдән кечәндән сонра забит мәнә деди: «Бу групда ән сағламы сәнсән». Мән ҹаваб вердим: «Лап јахшы, амма мән ордуда хидмәт етмәјәҹәјәм». 2 Тимутијә 2:3 ајәсиндән ситат ҝәтирәрәк дедим: «Мән артыг Мәсиһин әсҝәријәм». Узун сүрән сүкутдан сонра о дилләнди: «Ҝедә биләрсән».\nЧох кечмәмиш мән Оһајо штатынын Синсиннати шәһәриндә кечирилән бөјүк топлантыда Бејтелдә хидмәт етмәк истәјәнләр үчүн ҝөрүшә ҝетдим. Милтон Һеншел гардаш деди ки, Падшаһлыг ишиндә чох чалышмаг истәјән гардашлар Бејтелдә тәшкилата бөјүк фајда ҝәтирә биләрләр. Мән Бејтел хидмәти үчүн анкет долдурдум, вә дәвәт олундум. 1954-ҹү илин август ајында Бруклин Бејтелинә ҝәлдим. О вахтдан бәри Бејтелдә хидмәт едирәм.\nБејтелдә һеч вахт ишсиз галмамышам. Бир нечә ил чапхана вә офисләрә бахан газанханада ишләмишәм, механик кими чалышмышам, гыфыллары тәмир етмишәм. Һәмчинин Нју-Јоркда топланты залларында да ишләмишәм.\nБруклин Бејтелинин офисләринә бахан газанханада ишләјәндә\nБејтел һәјатынын руһани јөнү — сәһәр ибадәти, «Ҝөзәтчи гүлләси»нин аиләви өјрәнилмәси, һәмчинин јығынҹагла хидмәт етмәк чох хошума ҝәлир. Дүшүнәндә ҝөрүрсән ки, бүтүн бунлар Јеһованын Шаһидләринин һәр аиләсиндә ола биләр, нәинки ола биләр, һәтта олмалыдыр. Валидејнләр ушаглары илә бирликдә ҝүнүн ајәсини арашдыранда, мүнтәзәм аиләви ибадәт кечирәндә, јығынҹаг ҝөрүшләриндә там иштирак едәндә, мүждәни тәблиғ едәндә аиләнин бүтүн үзвләри руһани ҹәһәтдән сағлам олур.\nМәним һәм Бејтелдә, һәм дә јығынҹагда чохлу достум вар. Бәзиләри мәсһ олунмуш иди, онлар артыг ҝөјләр мүкафатыны алыблар. Диҝәрләри исә мәсһ олунмуш дејил. Анҹаг бејтеллиләр дә дахил олмагла, Јеһованын бүтүн хидмәтчиләри гејри-камилдир. Һансыса гардашла арамызда сөз-сөһбәт оланда, чалышырам барышым. Мәтта 5:23, 24 ајәләри барәдә, наразылығы неҹә јолуна гојмалы олдуғумуз барәдә дүшүнүрәм. Үзр истәмәк асан дејил, амма үзр истәјәндән сонра, адәтән, проблем һәлл олунур.\nЈашыма ҝөрә инди ев-ев тәблиғ етмәк мәнә чәтиндир. Амма мән тәслим олмурам. Мандарин (Чин) дилини бир аз өјрәнмишәм. Күчәдә чинлиләрә тәблиғ едирәм. Бәзән сәһәрләр марагланан инсанлара 30-40 журнал пајлајырам.\nБруклиндә (Нју-Јорк) чинлиләрә тәблиғ едирәм\nҺәтта Чиндә тәкрар сөһбәт дә етмишәм! Бир дәфә мејвә пиштахтасынын реклам кағызыны пајлајан үзүҝүләр бир гыз мәнә бахыб ҝүлүмсүндү. Мән дә тәбәссүмлә ҹаваб вериб она чин дилиндә «Ҝөзәтчи гүлләси» вә «Ојанын!» журналы тәклиф етдим. О, журналлары ҝөтүрдү вә адынын Кети олдуғуну деди. Бундан сонра һәр дәфә мәни ҝөрәндә Кети ҝәлиб мәнимлә сөһбәт едирди. Она инҝилис дилиндә мејвә-тәрәвәзләрин адыны өјрәдирдим. Мән дејирдим, о да сөзләри тәкрар едирди. Она ајәләри дә изаһ едирдим. Кетијә әсас тәлим вәсаитини дә вермишдим. Анҹаг бир нечә һәфтәдән сонра о јоха чыхды.\nАјлар кечди. Реклам кағызы пајлајан башга гыз тәклиф етдијим журналлары ҝөтүрдү. Нөвбәти һәфтә о, телефонуну мәнә вериб деди: «Чиндән сәнә зәнҝ вар». Мән дедим: «Чиндә һеч кими танымырам». Анҹаг о тәкид етди, мән дә телефону ҝөтүрүб дедим: «Ало, Робисондур». Хәттин о бири тәрәфиндән сәс ҝәлди: «Салам, Роби. Кетидир. Мән Чиндәјәм». «Чиндә?» «Һә, Роби. Телефону сәнә верән гыз баҹымдыр. Сән мәнә јахшы шејләр өјрәдирдин. Мәнә өјрәтдикләриндән она да өјрәт». Мән дедим: «Кети, әлимдән ҝәләни едәҹәјәм. Чох сағ ол ки, јерини мәнә билдирдин». Анҹаг чох кечмәмиш Кетинин баҹысы да јоха чыхды. Билмирәм бу гызлар һарададырлар, амма үмид едирәм ки, онлар Јеһова һагда өјрәнирләр.\nҺәјатымын 73 илини Јеһова Аллаһа ибадәт етмишәм. Чох хошбәхтәм ки, О, мәнә битәрәфлији горумаға вә һәбсдә садиг галмаға көмәк етди. Баҹы-гардашларым да дејирләр ки, атамын тәгибләринә бахмајараг, тәслим олмамағым онлара ҹәсарәт верирди. Анам вә алты баҹы-гардашым вәфтиз олунмушду. Һәтта ахыр-ахырда атам да јумшалмышды. Өлүмүндән габаг бир нечә дәфә јығынҹаға ҝәлмишди.\nИншаллаһ, аилә үзвләрим вә достларым јени дүнјада дириләр. Тәсәввүр един, севдијимиз инсанларла әбәдијјәт бојунҹа Јеһоваја хидмәт етмәк бизә неҹә севинҹ ҝәтирәҹәк *.\n^ абз. 14 Бирләшмиш Штатларда дин хадимләри һәрби хидмәтдән азад олунурлар.\n^ абз. 32 Бу мәгалә чапа һазырланаркән Корвин Робисон гардаш вәфат етди. О, сонадәк Јеһоваја садиг галды.


Q=15	C=10	SS=0	LS=5	PS=5	DC=0	LC=0	SD=0	BS=2	G0=12	G1=7	G2=4	DLID=az_RU	BODY=«Атана вә анана һөрмәт ет»\nМәсиһи һәјаты вә ибадәти. Иш дәфтәри | Феврал 2018\nИса Мәсиһ нөвбәти әмрә хүсуси диггәт јетирмишди: «Атана вә анана һөрмәт ет» (Чх 20:12; Мт 15:4). О, һеч вахт валидејнләринин сөзүндән чыхмырды (Лк 2:51). Иса Мәсиһ өлүмүнә јахын анасыны етибарлы әлләрә тапшырмышды (Јһ 19:26, 27).\nБизим дөврдә дә мәсиһи ушаглар валидејнләринә итаәт етмәклә вә онларла нәзакәтлә данышмагла валидејнләринә һөрмәт етмиш олурлар. Өвлад јашындан асылы олмајараг, һәмишә валидејнләринә һөрмәт етмәлидир. Валидејнимиз аһыл јашында олса белә, биз онларын вердији мәсләһәтә гулаг асмалыјыг (Мс 23:22). Јашлы валидејнләримизә һөрмәт етдијимизи һәмчинин онларын мәнәви вә мадди еһтијаҹларыны өдәмәклә дә ҝөстәрә биләрик (1Тм 5:8). Јашҹа ҹаван вә ја јеткин олмағымыза бахмајараг, валидејнләримизлә јахшы мүнасибәти горумаг онлара һөрмәт етмәјимизин ачарыдыр.\n«ВАЛИДЕЈНЛӘРИМЛӘ НЕҸӘ СӨҺБӘТ ЕДӘ БИЛӘРӘМ?» АДЛЫ ГӘЛӘМ АНИМАСИЈАСЫНА БАХДЫГДАН СОНРА АШАҒЫДАКЫ СУАЛЛАРА ҸАВАБ ВЕРИН:\nВалидејнләринлә сөһбәт етмәк бәзән нәјә ҝөрә чәтин ола биләр?\nВалидејнләринлә сөһбәт едәркән онлара һөрмәт етдијини неҹә ҝөстәрә биләрсән?\nНәјә ҝөрә валидејнләринлә сөһбәт етмәјә ҹәһд ҝөстәрмәк ваҹибдир? (Мс 15:22)\nВалидејнләринлә сөһбәт етмәк сәнә һәјатда дүзҝүн јол тутмағына көмәк едәҹәк\nАЛЛАҺЫН КӘЛАМЫНДАКЫ ХӘЗИНӘ Буғда вә алаг оту мәсәли\nМӘСИҺИ ҺӘЈАТЫ Падшаһлыгла бағлы мәсәлләр вә онларын бизә аидијјәти\nАЛЛАҺЫН КӘЛАМЫНДАКЫ ХӘЗИНӘ Чох сајда инсан бир нечә нәфәрин васитәсилә бәсләнир\nМӘСИҺИ ҺӘЈАТЫ «Атана вә анана һөрмәт ет»\nАЛЛАҺЫН КӘЛАМЫНДАКЫ ХӘЗИНӘ Сәнин ағлындакы кимин фикирләридир?\nМӘСИҺИ ҺӘЈАТЫ Хидмәтдә пүхтәләшәк. Суаллардан мәһарәтлә истифадә един\nАЛЛАҺЫН КӘЛАМЫНДАКЫ ХӘЗИНӘ Һеч кими ҝүнаһа сүрүкләмә\nМәтн Електрон нәшрләри јүкләмәк үчүн параметрләр МӘСИҺИ ҺӘЈАТЫ ВӘ ИБАДӘТИ. ИШ ДӘФТӘРИ Феврал 2018\nМӘСИҺИ ҺӘЈАТЫ ВӘ ИБАДӘТИ. ИШ ДӘФТӘРИ Феврал 2018


Q=12	C=9	SS=7	LS=0	PS=2	DC=4	LC=0	SD=0	BS=2	G0=30	G1=12	G2=5	DLID=az_RU	BODY=Әрәмја Јеһова һагда данышмагдан ваз кечмәди | Өвладларымызы өјрәдәк\nНәјә ҝөрә инсанлар Әрәмјаја гәзәбләнибләр?\nЈеһова Әрәмјаны хилас етди\nБиз инсанлара Јеһова һаггында данышанда бәзән онлар бизә лағ едир вә ја гәзәбләнирләр. Вә буна ҝөрә дә һәрдән Аллаһ һаггында данышмагдан чәкинә биләрик. Сән һеч өзүнү белә һисс етмисән? ~ Мүгәддәс Китабда Јеһованы севән, анҹаг бир мүддәт Онун һаггында данышмаг истәмәјән ҝәнҹ оғлан барәдә мәлумат вар. Онун ады Әрәмја иди. Ҝәл онун барәсиндә бир аз өјрәнәк.\nӘрәмја ҝәнҹ оланда бир дәфә Јеһова она тапшырмышды ки, о, ҝедиб инсанлары пис әмәлләриндән чәкинмәләри барәдә хәбәрдар етсин. Бу, Әрәмја үчүн чох чәтин иди, чүнки о горхурду. О, Јеһоваја деди: «Мән ҝәнҹәм, данышмағы баҹармырам». Анҹаг Јеһова она деди: «[Онлардан]... горхма. Мән сәнинләјәм».\nЈеһованын бу сөзләриндән сонра Әрәмја инсанлары хәбәрдар едирди ки, әҝәр әмәлләриндән дөнмәсәләр, Аллаһ онлары ҹәзаландыраҹаг. Сәнҹә, инсанлар пејғәмбәрин сөзүнә мәһәл гојдулар? ~ Јох. Бәзиләри ону әлә салыр, бәзиләри дә өзләриндән чыхырдылар. Ону һәтта өлдүрмәк истәјәнләр дә олуб! Белә вәзијјәтдә Әрәмја өзүнү неҹә һисс едирди? ~ О горхду вә белә деди: «Бир дә [Јеһованын] адыны чәкмәјәҹәјәм». Бәс, о, горхуларына тәслим олду? ~ Әлбәттә ки, јох. О, Јеһованы елә чох севирди ки, суса билмәзди. Бу ҝәнҹ горхуја тәслим олмадығы үчүн Јеһова ону горуду.\nМәсәлән, бир дәфә Әрәмјаја нифрәт едән адамлар ону палчыгла долу дәрин бир гујуја атмышдылар. Она нә јемәк, нә дә ки су верирдиләр. Онлар Әрәмјанын өлүмүнү истәјирдиләр. Анҹаг Јеһова ону хилас етди!\nӘрәмјанын нүмунәсиндән нә өјрәндин? ~ Һәтта горху ичиндә олса белә, о, Јеһова һаггында данышмагдан чәкинмәди. Сән Јеһова Аллаһ һаггында данышаркән, ола билсин, кимсә сәнә ҝүлсүн, аҹыглансын. Белә вәзијјәтдә сән чәкинә вә ја горха биләрсән. Анҹаг гој һеч нә сәни Јеһова һаггында данышмагдан чәкиндирмәсин. Сәмави Атан Јеһова Әрәмја пејғәмбәрә көмәк етдији кими сәнә дә һәмишә көмәк едәҹәк.\nМҮГӘДДӘС КИТАБДАН ОХУ\nӘрәмја 1:4—8; 20:7—9; 26:8—19, 24; 38:6—13\nЈеһова Әрәмја пејғәмбәрә нә тапшырмышды?\nНәјә ҝөрә Әрәмја Јеһова һаггында данышмаг истәмирди?\nЈеһова Әрәмјаја неҹә көмәк етди?\nӘрәмјанын нүмунәсиндән сән нә өјрәндин?


Q=18	C=12	SS=6	LS=6	PS=0	DC=0	LC=0	SD=0	BS=0	G0=8	G1=7	G2=6	DLID=az_RU	BODY=19 Јанвар 2022\nРусија президенти Владимир Путин чәршәнбә ҝүнү Иран президенти Ајәтуллаһ Сејид Ибраһим Рәиси илә ҝөрүшү заманы дејиб: “Иран вә Русијанын дәстәји Суријада террор тәһлүкәләринин гаршысыны алмаға көмәк етди.”\nҜөрүш заманы Путин иранлы һәмкарына мүраҹиәт едәрәк дејиб: “Инаугурасијаныздан бәри биз даим әлагә сахлајырыг, лакин истәнилән һалда видеоконфранс вә ја телефон данышыглары үзбәүз ҝөрүшүн јерини верә билмәз. Пандемијанын чәтин шәртләринә бахмајараг, ики өлкә арасында тиҹарәт кечән ил 6% мүсбәт тенденсија нүмајиш етдириб.\nНәһәнҝ икитәрәфли лајиһәләр һәјата кечирилир вә биз мүхтәлиф саһәләрдә әмәкдашлыг едирик. Биз бејнәлхалг аренада сых әмәкдашлыг едирик. Һәр ики өлкәнин сәјләри илә биз Суријаја бејнәлхалг терроризмлә мүбаризәдә көмәк едә билдик.”\nРусија президенти Әфганыстан мәсәләләри илә бағлы Иран президентинин фикирләрини билмәк истәдијини вурғулајараг дејиб: “Әфганыстандакы вәзијјәт һәр ики тәрәф үчүн хүсуси әһәмијјәт кәсб едирди вә мән бу мүһүм мәсәләләри мүзакирә етмәк вә Зати-алиләринин фикрини билмәк истәјирәм.”\nВ. Путин даһа сонра дејиб: “Иранла Аврасија Игтисади Иттифагы арасында әлагәләр мүвәггәти сазиш чәрчивәсиндә ҝенишләндирилир вә фәал шәкилдә Иранла Аврасија Иттифагы арасында азад тиҹарәт зонасы шәклиндә даими база јаратмаға чалышырыг. Иран Шанхај Тәшкилатынын фәал иштиракчысы кими чыхыш едир вә сөзсүз ки, нүвә сазиши һаггында Сизин фикринизи сорушмаг истәјирәм.”\nРусија президенти даһа сонра дејиб: “Гаршыда ҝениш әмәкдашлыгларымызын олдуғуну дејә биләрик. Сизинлә ҝөрүшдән чох шадам.\nСөһбәтимин әввәлиндә Сиздән хаһиш етмәк истәјирәм ки, ән хош сағламлыг арзуларыны Иранын Али Мәгамлы Рәһбәри ҹәнаб (Ајәтуллаһ Сејид Әли) Хаменеинин хидмәтинә чатдырын.”\nПутин Ајәтуллаһ Рәиси илә ҝөрүшүнүн диҝәр һиссәсиндә дејиб: “Билирәм ки, сизин Русијаја сәфәриниз бөјүк програмдыр вә чохлу ҝөрүшләриниз, чыхышларыныз вардыр. Хошбәхтликдән тәләсмирик вә раһат отуруб бүтүн мәсәләләри әтрафлы даныша биләрик.”\n1395 дәфә бахылыб


Q=5	C=1	SS=0	LS=3	PS=0	DC=0	LC=0	SD=0	BS=2	G0=33	G1=32	G2=24	DLID=az_RU	BODY=Nur-az.com - Талеһ Бағырзадә Илһам Әлијевә мүраҹиәт етди: “Әҝәр ҹәсарәтиниз варса…”\nТалеһ Бағырзадә Илһам Әлијевә мүраҹиәт етди: “Әҝәр ҹәсарәтиниз варса…”\nМүсәлман Бирлији Һәрәкатынын сәдри Талеһ Бағырзадә дөвләт башчысы Илһам Әлијевә мүраҹиәт едиб. Талеһ Бағырзадә мүраҹиәтиндә јазыр:\nУсубов шантажла постунда галды…\nҸәнаб Илһам Әлијев!\nБакы Ағыр Ҹинајәтләр Мәһкәмәсиндә “Нардаран иши” адлы тамаша просесинин бирбаша сизин нәзарәтиниз алтында олмасы вә бу тамаша просесини идарә едән һакимләр бригадасынын формал характер дашыдығыны, сонда бизә вериләҹәк гондарма һәбс ҹәзаларынын да сизин имзанызла тәсдигини тапаҹағыны нәзәрә алараг, габагҹадан сизә мүраҹиәт едирәм.\nИлк нөвбәдә Нардаран гәтлиамынын төрәдилмәсиндә әсас ролу ифа едән, сизин улу назириниз Рамил Усубовун дүшүнҹә вә әмәлләри һаггында бир нечә мүһүм мәгамы диггәтинизә чатдырмаг истәјирәм. Азәрбајҹан ҹәмијјәти бу шәхси атанызын вә сизин рәһбәрлијиниз дөврүндә чох зигзаглы фәалијјәти илә таныјыр. Белә ки, 2005-ҹи илдә онун рәһбәрлик етдији назирликдә јува салмыш погонлу гулдурлар ифша олунанда әсл полис ишчисинә мәхсус гүрурла истефа вериб ҝетмәк әвәзинә, дүнјасыны дәјишмиш вә бу сәбәбдән һәмин вахт өзүнү мүдафиә едә билмәјән атаныз Һејдәр Әлијеви шантаж едәрәк, һансыса ҹинајәткарын онун ҝөстәриши илә азадлыға бурахылдығыны билдирди вә беләҹә, шантажла постунда галмағы баҹарды.\nДаһа сонра 2015-ҹи илин нојабрында Нардаранда баш вермиш гәтлиамда јенә өзүнү һәр шејдән кәнарда гојмаг мәгсәдилә ҹәмијјәтә сизи нишан верәрәк, мәтбуатда “гәсәбәдә баш вермиш ганлы әмәлијјатын кечирилмәсинә ҝөстәриш президентдән ҝәлиб” ачыгламасыны верди.\nҺәр шеји баша дүшмәк олар, лакин ҹәнаб Усубовун һәрәкәтләрини анламаг чох чәтиндир. Лап дејәк ки, о ҹинајәткары бурахмаға сизин атаныз ҝөстәриш вериб; лап тутаг ки, Нардаранда о ганлы әмәлијјатын кечирилмәсинә шәхсән сиз ҝөстәриш вермишдиниз, бәс бүтүн бунлары хәбәр вермәкдә Усубовун нијјәти нәдир? Ахы мүдрик аталар дејир ки, кишинин јанында баш кәсәрләр…\nО китабчанын мәнә аидијјәти јохду, орада јазыланлара ҝөрә Усубов мәсулијјәт дашыјыр\nҸәнаб Әлијев, назириниз Рамил Усубовун һәрәкәтләри бунунла битмир. Белә ки, бизим мәһкәмә просесиндә гондарма ҹинајәт ишинин материалларына әлавә едилмиш “Тале Бағырзадәнин мүраҹиәти” адлы китабчада улу назириниз Усубовун сизин вә һакимијјәтинизин һаггында олан үрәк сөзләри өз әксини тапыб. Һәтта һәмин Әлөвсәт Аббасов белә, бу мәшһур китабчанын тәдгиг олунмасындан имтина едәрәк, Рамил Усубовун гәзәбинә туш ҝәлмәкдән горхду.\nИлк олараг, бу китабчанын мәнә аид олмадығыны сизә ачыг дәлилләрлә сүбут етдикдән сонра әсас мәтләбә кечирәм.\nҸәнаб Әлијев, сиз али тәһсилли, инҝилис дилиндә данышмаг баҹарығына малик шәхссиниз, јәгин бу китабчанын мәнә аид олмамасы илә бағлы ҝәтирдијим дәлилләри анламагда чәтинлик чәкмәјәҹәксиз. Дәлилләр исә бундан ибарәтдир ки, бу мәшһур китабчанын мәтниндә Нардаран һадисәләринә ишарә олунур. Мәлумунуз олсун ки, Нардаран һадисәләри 26 нојабр 2015-ҹи илдә баш вериб. Шүбһәсиз ки, бу китабчаны Нардаран әмәлијјатынын кечирилдији заман кәсијиндә јазмағым гејри-мүмкүндүр. Демәли, бу китабча мән һәбс олунандан сонра јазылыб. Вә мәним дә Баш Мүтәшәккил Ҹинајәткарлыгла Мүбаризә Идарәсинин тәҹридханасында бу китабчаны һазырламағым гејри-мүмкүн олдуғуна ҝөрә, демәли, бу китабчанын мүәллифи дә мән јох, сизин назириниз Рамил Усубовду.\nНијә Рамил Усубов? Она ҝөрә ки, Нардаран әмәлијјатында бизим гардашларымызы ҝүллә атәшинә тутараг, мәзлумҹасына шәһид едән полис ҹилдиндә гулдурларын ичиндә шәхсән Рамил Усубов јохду. Лакин һадисәдән сонра Усубов телевизија каналлары васитәсилә Нардаранда шәһид едилән гардашларымыза һөрмәтсизлик едәрәк, “беш нәфәри мәһв етдик” ачыгламасыны верди. Буна әсасән, “Һаҹы Тале Бағырзадәнин мүраҹиәти” адлы китабчанын да бирбаша Рамил Усубов тәрәфиндән јазылмасы мәлум олмаса да, онун рәһбәрлик етдији гурумун бу китабчаны тәшкил етмәсинин мәсулијјәти бирбаша Усубовун бојнундадыр. Бу сәбәбдән дә һәмин китабчанын мүәллифинин Рамил Усубов олдуғуну гејд едирәм.\nҸәсарәтиниз чатырса, өз адыныздан данышын…\nИнди исә кечәк назиринизин бу китабчада мәним адымдан истифадә едәрәк, сизин вә һакимијјәтинизин һаггында јаздығы үрәк сөзләринә. Китабчада сизин һаггынызда “оғру Илһам Әлијев”, һакимијјәтиниз һаггында да “фаһишәлијин тәрәннүмү олан һакимијјәт” ифадәси ишләдилир.\nБундан әлавә, мәһкәмә просеси заманы верилән ифадәләрә әсасән, ханымыныз Меһрибан Әлијеванын јүксәк чинли полис мәмурлары тәрәфиндән ағыр формада тәһгир олунмасы һагда чох ҹидди мәлуматлар ачыгланды.\nЈадыныза салым ки, 2013-ҹү илин март ајынын 31-дә Рамил Усубовун шәр машыны мәни шәрләјәрәк, ҹибимә наркотик васитә атыб һәбс едәндә ҝөркәмли сәнәткар Зејнәб Ханларованын адындан истифадә етмәк истәдиләр. Анҹаг һәмин вахтлар милләт вәкили Зејнәб ханым ҹәсарәтлә “кими тутмаг истәјирсизсә, киши кими өз адыныздан тутун, мәним адымы бу ишә гатмајын” деди. Зејнәб ханымын бу ҹәсарәти мүгабилиндә сизин иҹтимаи-сијаси мәсәләләр үзрә көмәкчиниз, “Нардаран әмәлијјаты”нын әсас ссенаристләриндән бири олан Әли Һәсәнов Зејнәб ханымы јеткин сијасәтчи олмамагда иттиһам етмишди. Јәгин Әли Һәсәновун нәзәриндә јеткин сијасәтчи үчүн критеријаларда “үзә дурмаг” әсас шәртләрдән һесаб олунур.\nМән дә өз нөвбәмдә Зејнәб ханымын ҹәсарәтли мөвгејиндән чыхыш едәрәк, Рамил Усубов вә командасына дејирәм ки, мәним адымдан истифадә едиб Илһам Әлијев вә онун ханымы Меһрибан Әлијеваја үрәк сөзләринизи демәјин. Кишилијиниз чатырса, өз адыныздан о сөзләри дејин.\nНәинки өмүрлүк һәбсә, һәтта едам олунмаға, тонгалда дири-дири јандырылмаға һазырам…\nҸәнаб Әлијев, јәгин ки, сизә мәним һаггымда мүхтәлиф мәлуматлар верилиб. Лакин истәрдим кимлијим һаггында сизә өзүм мәлумат верим ки, киминлә гаршы-гаршыја ҝәлдијинизин фәргинә варасыныз. Мән јеткинлик јашына чатдыгдан, өзүмү гисмән дәрк етдикдән сонра Имам Һүсејнлә (ә) таныш олдум. О бөјүк ингилабчы шәхсијјәтин мәһәббәти гәлбими аловландырды, али мәгсәд вә мәрамымы, әгидәми, дүшүнҹәләрими мөһкәмләндирди. Һәзрәти Һүсејн (ә) бизләрә Аллаһы халисанә севмәји, Она тәслим олмағы, Онун јолунда ҹанындан, малындан, бир сөзлә, һәр шејиндән кечмәји, зүлмлә, залымларла барышмамаг, гәтијјәтлә мүбаризә апармағы ешг јолу илә өјрәтди. Аллаһ нәсиб етди, мүгәддәс Кәрбәла зијарәтинә ҝедәрәк, көнүлләрин султаны Һәзрәти Һүсејнлә (ә) сон нәфәсимизә гәдәр бу мүбарәк јолда сабитгәдәм олаҹағымыза анд ичәрәк, сәдагәт әһд-пејманы бағладыг. Уҹа Аллаһдан о бөјүк шәхсијјәтин еһтирамына хатир шәһадәтин нәсибимиз олмасыны тәмәнна етдик. Һәзрәти Һүсејн (ә) мәктәби һәјатымызын мәнасына чеврилди.\nҸәнаб Әлијев! Сизин вә һакимијјәтинизин илләрди Тале Бағырзадәјә гаршы зүлм вә һагсызлыгларынын әсас сәбәби Тале Бағырзадәнин шәхсиндән горхмағынызда дејил. Һакимијјәтинизи горхудан вә сарсыдан Тале Бағырзадәнин гәлбиндә дашыдығы нәҹиб Имам Һүсејн (ә) севҝиси вә Һүсејни дүшүнҹәләриди.\nӘслиндә, һаггыныз да вар горхасыныз. Чүнки 1400 илдир бу әзәмәтли Һүсејни дүшүнҹә – “Өлүмү сәадәт, залымларла јашамағы зилләт сајырам” пычылтысы залым һакимләрин јухуларыны әршә чәкиб, һәјатларыны кабуса чевириб.\nСизи әмин едирәм ки, “Нардаран фаҹиәси”ни төрәтмәклә, ҝүнаһсыз инсанларын ганыны ахытмагла өз һакимијјәтинизин сонуну јахынлашдырдыныз. Әҝәр бир һакимијјәт јерсиз ҝүҹ нүмајиш етдирәрсә, һәмин ҝүч онун мәһвинә сәбәб олаҹагдыр.\nСонда сиздән тәләб едирәм ки, әҝәр ҹәсарәтиниз варса, мәнә вериләҹәк өмүрлүк һәбс ҹәзасыны башга бир ҹәза нөвү илә әвәз етмәјәсиниз.\nБиз бу шәрәфли халгын азадлығы уғрунда, ҝәләҹәк хошбәхтлији наминә нәинки өмүрлүк һәбс ҹәзасы алмаға, һәтта едам олунмаға, тонгалда дири-дири јандырылмаға һазырыг. Гој Аллаһ бизим вә сизин аранызда Һаким олсун!\nБакы Ағыр Ҹинајәтләр Мәһкәмәси,\nӨмүрлүк һәбс ҹәзасынын һәдијјә кими интизарында олан Тале Бағырзадә\n10254 дәфә бахылыб


Q=11	C=7	SS=0	LS=3	PS=0	DC=0	LC=0	SD=0	BS=0	G0=23	G1=18	G2=5	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз еве ермәни естон ефик зулу ибо иврит илок инҝилис исланд испан италјан каонде каталан кечуа (Ајакучо) кечуа (Куско) кикујју кинјаруанда кирунди кореја коса лингала лози лувале луганда малагаси маҹар оромо пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи татар тви тетум (Дили) тигре ток-писин тсонга тумбука түрк урду фин франсыз хорват чех чибемба читонга чичева шона јапон јоруба јунан ҝүрҹү һилигајнон әрәб\nМавили-сарылы макао. Узунлуғу 85 см\nМЕШӘНИН јашыл јарпаглары арасында бирдән-бирә ҝөзохшајан рәнҝләр ҹанланыр. Бу мөһтәшәм мәнзәрә XV әсрин сонларында Мәркәзи вә Ҹәнуби Америкаја ҝәлән авропалы тәдгигатчылары валеһ етмишди. Онларын ҝөрдүкләри Американын тропик әразиләриндә јашајан узунгујруглу макао тутугушулары иди. Бир мүддәт сонра хәритәләрдә бу ҝөзәл гушларын шәкилләри јени тапылмыш ҹәннәтин рәмзи кими ҝөстәрилди.\nДиҝәр рәнҝли гушлардан фәргли олараг, макао тутугушусунун һәм еркәји, һәм дә дишиси рәнҝлидир. Сүрү һалында јашајан бу ағыллы гушлар гулагбатыран сәсә маликдир. Һәр сүрүдә тәхминән 30 гуш олур. Тохум вә тропик мејвәләр тапмаг үчүн онлар јуваларындан сүбһ тездән чыхырлар. Диҝәр тутугушулар кими, макаолар да јемләрини ҹајнаглары илә тутур, бөјүк, әјри димдикләри илә дидирләр. Бу гушлар димдикләри илә һәтта гозун мөһкәм габығыны да сындырырлар! Гидаланандан сонра исә онлар ҝил јемәк үчүн бирликдә сылдырым гајалара вә ја чајын гырағына учурлар. Ҝил һәм токсинләри мәһв едир, һәм дә онлары лазыми кимјәви елементләрлә тәмин едир.\n«[Аллаһ] һәр шеји вахтында вә ҝөзәл етди» (Ваиз 3:11)\nАдәтән, макао өмрүндә ҹәми бир гушла ҹүтләшир; онлар бир-бирләринә көмәк едәрәк балаларынын гајғысына галырлар. Ҹүтлүкләрин јуваларына һәр јердә — ағаҹ ојугларында, чај саһилиндәки дешикләрдә вә термит јуваларында раст ҝәлинир. Орада онлары бир-бирләринин ләләкләрини тәмизләјәркән ҝөрмәк олар. Бала гуш алты аја там бөјүсә дә, тәхминән үч ил валидејнләринин јанында галыр. Тәбиәтдә макаолар 30—40 ил јашајыр, әһилләшдирилмиш макаоларын арасында исә 60 илдән чох јашајанлары да олуб. Макао тутугушларынын 18 нөвү мөвҹуддур. Онлардан бәзиләри бу сәһифәдәдир.\nЈашыл ганадлы макао, һәмчинин гырмызылы-јашыллы макао кими дә таныныр. Узунлуғу 95 см\nАл-гырмызы макао. Узунлуғу 85 см\nСүнбүл макао. Узунлуғу тәхминән 100 см. Ән бөјүк тутугушу олан бу макаонун чәкиси 1,3 килограмдан чох ола биләр


Q=3	C=3	SS=0	LS=0	PS=0	DC=0	LC=0	SD=0	BS=0	G0=26	G1=22	G2=10	DLID=az_RU	BODY=Nur-az.com - Өзүнү гәһрәман елан едиб ата-анасыны инҹидирләр?\nӨзүнү гәһрәман елан едиб ата-анасыны инҹидирләр?\nЈанварын 2-дә әзиз гәһрәман ҝенералымыз Полад Һәшимовун доғум ҝүнү иди. Гәһрәманымызын гәһрәман анасынын чыхышы јәгин ки, сизин дә јадыныза диҝәр гәһрәман шәһидимиз олан ҝизир Мүбариз Ибраһимовун атасынын мөвгејини салды. О заманлар ҝизиримиз ермәни тәрәфә кечәндә зәнҝ вуруб гәһрәман јетишдирән атаны һәдәләмишдиләр. Дејиләнләрә ҝөрә атасы демишди ки, гачыб бизим јанымыза ҝәлмәјиб, ола билсин ермәни тәрәфә кечиб. Сонра мәлум олду ки, шәһид Мүбаризимиз дүшмән тәрәфә кечиб, тәк башына нә гәдәр етмәни һәрбичисини ганына гәлтан едиб. О да дејилирди ки, шәһид ҝизиримизә ҹинајәт иши ачмаг истәјирдиләр. Амма сонрадан ҝөрдүләр ки, халг арасында шәһидимиз бөјүк һөрмәт вә иззәт саһиби олуб. Дедиләр ки, әҝәр бу шәхс гәһрәман олаҹагса елә өзүмүзү габаға верәк. Бир сөзлә Мүбаризин дөвләт тәрәфиндән дә гәһрәман вә шәһид елан едилмәси диндарларын, Һаҹы Абҝүлүн сајәсиндә баш верди. Аллаһ гапысыны ачсын. О,Â вә әтрафында олан диндарлар олмасајды бу ҝүн әзиз ҝизиримиз хаин кими гәләмә вериләҹәкди.\nДаһа сонра атасына һакимијјәт тәрәфиндән дә тәзјигләрин олдуғу гејд едилди.\nŞәһид ҝенералын агибәти дә бу ҹүр олуб. Ағбирчәк анасы МН - дән вә биззат назир Закир Һәсәновдан шикајәтчидир. О, оғлу Полад Һәшимовун өлүмүндәÂ назир Закир Һәсәнову ҝүнаһкар билди.\nАди бир шејдир. Кимсә демәсин ки, јашлы гадындыр, оғлунун өлүмү она тәсир етдији үчүн белә едиб. Бәли, оғлунун өлүмү она тәсир едиб. Амма бу ана тәк дејил. Нәинки шәһид аиләләри елә әлилләрин өзләри дә шикајәтчидир. Истәнилән һәрби һиссәјә ҝетсәниз ҝөрәрсиниз ки, әсҝәрләр јаман ҝүндә јашајыр, әсҝәрләрлә әсҝәр мүамиләси едилмир. Әсҝәр ҝедәнләрин, әсҝәр ҝедиб хидмәт едәнләрин бөјүк әксәријјәти јетим јесир балаларыдыр.\nАлчаглар халгын малыны оғурлајыб өзләринә бизнесләр гурур, хариҹдә нечә милјонлуг мүлкләр алырлар. Оғлуну шәһид верән ананын ҝөрүшүнә ҝетмәји белә өзләринә сығышдырмырлар. Амма бир јандан инсаны севиндирән о олур ки, өлкәдә гәһрәманларын, гәһрәман, шәһид аналарынын һакимијјәти севмәдији ортаја чыхыр. Чүнки бу елә алчаг һакимијјәтдир ки, балалары гырғына верир, ҝөрәндә ки, диндарлар һәмин өлән инсанларын шәһид олдуғуну аләмә ҹар чәкир, тез өзүнү һадисә јеринә јетирир. Истәјирләр бүтүн шәһидләрин гәһрәманлыгларыны өз ајагларына јазсынлар. Амма шәһид аналары бу һакимијјәтә нифрәт едир. Шәһид аиләләри истәмир ки, бу ҹүр алчаг бир һакимијјәт шәһидин ганы үзәриндә дајагларыны мөһкәмләтсин вә өзүнү шәһид һимајәдары кими ҝөстәрсин.\nҺакимијјәт, хүсусилә МН, билхассә назирин өзү утаныб өлүб јерә ҝирмәлидир. Бир шәһидин анасыны өлкәдә разы сала билмирсинизсә нијә һәлә дә галмысыз?


Q=0	C=0	SS=0	LS=0	PS=0	DC=0	LC=0	SD=0	BS=1	G0=25	G1=18	G2=11	DLID=az_RU	BODY=Nur-az.com - Имам Әлинин (ә) ләгәбләриндән бири-Јәсубәддин\nИмам Әлинин (ә) ләгәбләриндән бири-Јәсубәддин\nЈәсубәддин ләгәбини һәзрәт Әлијә (ә) Пејғәмбәр (с) вермишдир.\nЈәсубәддин, имам Әлинин (ә) ләгәбләриндән биридир. Бурада үч суалла гаршылашырыг:\n1. Бу ләгәбин мәнасы нәдир?\n2. Бу ләгәб һәзрәтә ким тәрәфиндән верилмишдир?\n3. Имам Әлијә (ә) бу ләгәбин верилмәсинин сәбәби нәдир?\nЈәсубәддин ләгәбинин мәнасы\nЈәсубәддин, лүғәтдә бал арысынын әмири вә мәләкәси мәнасынадыр. Һәмчинин бир гөвмүн сәрвәри вә рәһбәри мәнасына ҝәлмишдир.\nЛәгәбин ким тәрәфиндән верилмәси\nЈәсубәддин ләгәбини һәзрәт Әлијә (ә) Пејғәмбәр (с) вермишдир. Бу барәдә бир сыра мөтәбәр һәдисләр мөвҹуддур. Пејғәмбәр (с) бујурур: “Мәндән сонра фитнәләр галхаҹаг. О заман Әли ибн Әбу Талиб илә бирҝә олун. О, мәнә иман ҝәтирән илк шәхс олмушдур вә Гијамәт ҝүнү мәнимлә илк ҝөрүшән шәхс олаҹагдыр. О, доғручуларын ән үстүнү, үммәт арасында һагг вә батили ајырандыр. О, јәсубул-мөмининдир (мөминләрин рәһбәридир)”. (“Фәзаилул-хәмсә”, ҹ. 1, сәһ. 189)\nПејғәмбәр (с) башга бир һәдисдә бујурур: “Әли јәсубуддиндир (динин рәһбәридир)...”. (“Игбалул-әмал”, ҹ. 3, сәһ. 133. “Әл-ғәдир”, ҹ. 2, сәһ. 313)\nЈенә бујурур: “Әли јәсубул-мөмининдир...”. (“Мәнагиб”, ҹ. 2, сәһ. 147. “Әл-сәваигул-мөһригә”, сәһ. 125)\nƏмир әл-мөмин Әли (ә) да Пејғәмбәрин (с) һәдиси әсасында өзүнү Јәсубәддин адландырмышдыр: “Мән јәсубуд-динәм”. (“Нәһҹүл-бәлағә”, хүтбә 316, сәһ. 704)\nБөјүк әһли-сүннә алими Ибн Әбил-Һәдид, Пејғәмбәрин (с) һәзрәт Әлијә (ә) хитаб едәрәк бујурдуғу: “Ја Әли! Сән јәсубуд-дин вә јәсубул-мөмининсән”- һәдисинин изаһында бујурур: “Пејғәмбәр (с) Әлини (ә) мөминләрин рәһбәри вә иман әһлинин сәрвәри гәрар вермишдир”. (“Шәрһ Нәһҹүл-бәлағә”, ҹ. 19, сәһ. 224)\nИмам Әлијә (ә) бу ләгәбин верилмәсинин сәбәби\nЈухарыда да гејд етдијимиз кими әрәбләр бал арысынын башчысына јәсуб дејирләр. Ишчи арылар пәтәјдән чыхыб бал дүзәлтмәк үчүн чичәкләрин ширәсини сорурлар. Онлар јенидән пәтәјә гајыданда әввәл јохланышдан кечмәлидирләр. Арыларын башчысы (јәсуб) пәтәјин гаршысында дајаныр вә арылары ијләјир, хош әтирли чичәкләрә гонмуш арылары ичәри бурахыр, пис ијли чичәкләр үзәринә гонмуш арыларын пәтәјә дахил олмасына иҹазә вермир. Һәтта, онлар ҝөзәтчи арыларын һүҹумуна мәруз галыр. Ҝөзәтчиләрин әлиндән гачыб ҹаныны гуртара билмәјәнләрин исә өлүсү диҝәр арылар үчүн ибрәт дәрсинә чеврилир.\nİсламын бөјүк алими Фәхрәддин Тәриһи јазыр: “Һәзрәт Әли (ә) она ҝөрә јәсубәддин адланмышдыр ки, бал арысынын мәләкәси арыларын рәһбәри вә әмири олдуғу кими Әмир әл-мөминин (ә) мөминләрин вә динин рәһбәри вә башчысыдыр”. (“Мәҹмәул-бәһрејн”, ҹ. 2, сәһ. 121)\nИбн Әбил-Һәдид јазыр: “Пејғәмбәр (с) Әлини (ә) јәсубәддин вә јәсубәл-мөминин адландырмагла ону мөминләрин рәһбәри вә иман әһлинин сәрвәри гәрар вермишдир”. (“Шәрһ Нәһҹүл-бәлағә”, ҹ. 19, сәһ. 224)\nБәли, һәзрәт Әмир әл-мөминин Әли (ә) Гијамәт ҝүнү ҹәннәтин гапысында дајанаҹаг, һәр кәсдән Әлинин (ә) вилајәтинин әтри ҝәләрсә она ҹәннәтә дахил олмаға иҹазә верәҹәк. Анҹаг һәр кәсдән вилајәт әтри ҝәлмәсә о кәс ҹәннәтә дахил олмагдан мәһрум олаҹаг.


Q=12	C=5	SS=2	LS=5	PS=2	DC=2	LC=0	SD=0	BS=2	G0=25	G1=13	G2=6	DLID=az_RU	BODY=О доғулмаздан өнҹә еһтирам ҝөрүр | Иса пејғәмбәрин һәјаты\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Маврики креолу Македонија Малта Мјанма Нидерланд Ниҝериа пиҹини Норвеч Самоа Сејшел креолу Соломон Адалары пиҹини Таити Тувалу Увеа Украјна Фиҹи адангме алман алур амһара ајмара бикол болгар варај га газах ган гуарани гуҹарат гырғыз дхолуо еве ермәни естон ефик ибо иврит илок инҝилис исоко испан италјан кабре каонде каталан кечуа (Куско) киконго кикујју килуба кинјаруанда кирунди кисонге кореја лингала лози луганда макуа малагаси малај мајја маҹар море оромо осетин пангасинан папјаменто (Күрасао) полјак португал румын рус санго себуан сена сепеди серб серб (латын) сингал словен сотсил сранан-тонго суаһили суаһили (Конго) тагалог таи татар таҹик тви тетела тигре тумбука түрк түркмән умбунду уруунд фарс фон франсыз хорват чибемба чилуба читонга чичева шона јапон јунан ҝүрҹү ҹола Һаити креолу һилигајнон әрәб өзбәк\nО доғулмаздан өнҹә еһтирам ҝөрүр\nМӘРЈӘМ ГОҺУМУ ИЛСӘБАҜИЛӘ ҜӘЛИР\nҸәбрајыл мәләк Мәрјәмә оғлан ушағы доғаҹағыны, онун адынын Иса олаҹағыны вә бу ушағын падшаһ кими әбәдијјән һөкмранлыг едәҹәјини билдирәндән сонра Мәрјәм ондан сорушур: «Бу неҹә ола биләр? Ахы мәним киши илә јахынлығым олмајыб?» (Лука 1:34).\nҸәбрајыл ҹаваб верир: «Мүгәддәс руһ үзәринә ҝәләҹәк, Һагг-Тааланын ҝүҹү сәнин үстүнә көлҝә салаҹаг. Буна ҝөрә дә бәтниндән чыхана мүгәддәс дејиләҹәк, о, Аллаһын Оғлу адланаҹаг» (Лука 1:35).\nМәрјәмин бу хәбәри гәбул етмәси үчүн Ҹәбрајыл мәләк әлавә едир: «Бах, сонсуз адландырылан гоһумун Илсәба да гоҹа јашында бир оғлан ушағына һамилә галыб вә артыг алтынҹы ајындадыр. Чүнки Аллаһын дедији һәр бир сөз мүтләг јеринә јетир» (Лука 1:36, 37).\nМәрјәм Ҹәбрајылын сөзүнү гәбул едир. Буну онун ҹавабындан ҝөрмәк олар. О дејир: «Мән Јеһованын гулујам! Гој сән дејән кими олсун» (Лука 1:38).\nҸәбрајыл ҝедәндән сонра Мәрјәм һазырлашыб Илсәбаҝилә ҝедир. Илсәба әри Зәкәријјә илә Јәһудијјәнин дағлыг бөлҝәсиндә, Јерусәлимин јахынлығында јашајыр. Мәрјәмин јашадығы Насирә шәһәриндән ораја үч-дөрдҝүнлүк јолдур.\nМәрјәм ҝәлиб Зәкәријјәнин евинә чатыр. О, ичәри ҝириб Илсәбаны саламлајыр. Бу ан Илсәба мүгәддәс руһла долуб Мәрјәмә дејир: «Гадынлар арасында бәхтијарсан, бәтниндәки ушаг да бәхтијардыр! Ҝөр мәнә неҹә бөјүк шәрәф нәсиб олуб! Ағамын анасы јаныма ҝәлиб! Бах, саламыны ешидән кими бәтнимдәки ушаг севинҹиндән тәрпәнди» (Лука 1:42—44).\nМәрјәм бу сөзләри ешидәндә сәмими миннәтдарлыг һисси илә ҹаваб верир: «Гәлбим Јеһованы уҹалдыр, руһум Аллаһыма, Хиласкарыма ҝөрә ҹуша ҝәлир, чүнки О, фағыр бәндәсинә фикир верди. Бундан сонра бүтүн нәсилләр мәнә бәхтијар дејәҹәкләр. Гүдрәтли Аллаһым мәним үчүн бөјүк ишләр ҝөрдү. Онун ады мүгәддәсдир, Ондан горханлара нәсилдән-нәслә мәрһәмәт ҝөстәрир». Бир фикир верин, Мәрјәмә бу гәдәр лүтф ҝөстәрилмәсинә бахмајараг, о, бүтүн шәрәфи, шөһрәти Аллаһа верир (Лука 1:46—50).\nМәрјәм Аллаһы тәрәннүм едәрәк пејғәмбәрлик сөзләри дејир: «Голунун гүввәти илә бөјүк ишләр ҝөрдү, үрәјиндә тәкәббүрлү нијјәт тутанлары пәрән-пәрән етди. О, ҝүҹлүләри тахтдан салды, фағырлары јүксәлтди. Аҹлары наз-немәтлә дојурду, варлылары әлибош гајтарды. О, гулу Исраилин имдадына чатды. Бунунла ҝөстәрди ки, Ибраһимә вә онун өвладларына мәрһәмәт ҝөстәрәҹәји һагда вердији вәди һеч вахт унутмур» (Лука 1:51—55).\nМәрјәм тәхминән үч ај Илсәбанын јанында галыр вә һамиләлијинин сон һәфтәләриндә онун гуллуғунда дурур. Аллаһын көмәклији илә һамилә галмыш бу ики сәдагәтли гадынын һәјатларынын белә бир чағында бирҝә олмалары неҹә дә хошдур!\nҜөрүн Иса һәлә доғулмаздан әввәл она неҹә еһтирам ҝөстәрилир! Илсәба ону «Ағам» адландырыр вә Мәрјәм ичәри дахил оланда бәтниндәки ушаг севинҹиндән тәрпәнир. Амма ирәлидә ҝөрәҹәјик ки, башгалары Мәрјәмә вә онун һәлә доғулмамыш ушағына тамамилә фәргли мүнасибәт ҝөстәрир.\nМәрјәмин һамилә галмасынын мүмкүн олдуғуну мәләк неҹә изаһ едир?\nҺәлә доғулмаздан әввәл Исаја неҹә еһтирам ҝөстәрилир?\nМәрјәм Илсәбанын јанында нә гәдәр галыр вә нәјә ҝөрә?


Q=6	C=3	SS=0	LS=3	PS=0	DC=0	LC=0	SD=0	BS=0	G0=26	G1=20	G2=14	DLID=az_RU	BODY=Nur-az.com - Халгларын сосиал шәбәкәләрдә ҝиҹ-ҝиҹ шејләрә бахмасынын биринҹи ҝүнаһкары залым һакимијјәтләрдир\nХалгларын сосиал шәбәкәләрдә ҝиҹ-ҝиҹ шејләрә бахмасынын биринҹи ҝүнаһкары залым һакимијјәтләрдир\nБиз Азәрбајҹанда телеканализасијаларын үфунәт ији вермәсиндән бизарыг вә һәр дәфә јазыб өз етиразымызы билдирмишик. Амма мәсәлә бурасындадыр ки, телеканализасијадан башга јутуб каналында олан видеоларын да бөјүк әксәријјәти ҝиҹ-ҝиҹ шејләр чәкиб халга ҝөстәрир. Аллаһдан бир нечә дини каналлар вардыр, инсанлар Азәрбајҹан телеканализасијасындакы үфунәт ији верән верилишләрә тамаша етмәкдәнсә - Аллаһа шүкүрләр олсун ки, бу ҹүр дини каналлара бахыб дини савадларыны, еләҹә дә мәнәвијјатларыны артырырлар.\nАзәрбајҹанда мөвҹуд олан залым һакимијјәт дә диҝәр залым һакимијјәтләр кими халгын мәнәвијјатынын чохалмасынын әлејһинәдир. Чүнки бүтүн залым һакимијјәтләр бу ҹүрдүр. Онлар горхур ки, өлкәдә Ислам динин ганунларындан, һалал вә һарамларындан данышсаг, сабаһ маарифләнмиш, мәнәвијјаты зәнҝинләшмиш халг үсјан галдырыб дејәҹәк ки, биз нијә рүшвәт вермәлијик, биз нијә залым өнүндә сусуб галмалыјыг. Она ҝөрә дә залым һакимијјәтләр халгларын ојанмасынын әлејһинәдир.\nБу мәгамда дејилә биләр ки, јахшы, һакимијјәти билдик, шәрәфсиз, алчаг һакимијјәтдир, бәс телеканализасијалардан башга јерләрдә, мәсәлән, елә јутубда фәалијјәт ҝөстәрән ҝиҹ-ҝиҹ каналлары да һакимијјәт идарә етмир ки? Онлар нә үчүн ҝиҹ-ҝиҹ шејләр јајымлајыр, әхлагсызлыға, дүшүклүјә инсанлары сүрүкләјирләр.\nТәбии ки, һәр бир виҹданлы инсан билир ки, бу суалын ҹавабы чох садәдир. Биринҹиси, ким зәманәт верә биләр ки, шәрәфсиз һакимијјәт бу алчаглығын далында дејил? Һакимијјәт бир заман ҝәлди, анлады ки, ҹамаат үфунәт ији верән телеканализасијалара бахмыр, үз тутублар сосиал медијаја, јутуб вә с. сосиал шәбәкәләрә. Деди ҝөрәсән нә едәк? Ағлына бу ҝәлди ки, јахшы пул бурахыб орада сәвијјәсиз јутуберләр, башга шәбәкә истифадәчиләрини кәшф еләмәк, малијјәләшдирмәк лазымдыр. Бу еһтимал едиләндир вә ҝүҹлү еһтималдыр. Икинҹиси, һәтта һакимијјәт бу иши етмәсә белә, бу ишин тәмәлини, мүгәддимәсини јахшыҹа гоја билди. Затән залым зүлмүнү һәр заман практики олараг халгын үзәриндә һәјата кечирмир. Башга сөзлә десәк, бир инсаны өлдүрмәк үчүн илла да әлиндән тутуб учурумун бир аддымлығына ҝәтирмәк, сонра да орадан ону атмаг лазым дејил. Онун башыны елә позурлар ки, өзү ҝедиб учурумун јанында дајанмағы гәләбәнин бир аддымлығы һесаб едир. Мисал үчүн, наркоман јүксәк дозалы наркотик маддә гәбул едиб өзүнү өлдүрәркән һакимијјәт нүмајәндәси ҝәлиб онун ијнәсини голларыны чырмалајыб вурмур ки. Ону јаваш-јаваш алышдырдыгдан сонра өзү өзүнү затән инсан мәһв едә билир. Башга бир мисал шејтан мисалыдыр. Затән шејтанлар анҹаг синәләрә вәсвәсә едир, һеч кимин әлинә араг бутулкасы вермир ки, ону ичиб дүнја вә ахирәтини мәһв еләсин. Залым һакимијјәтләр дә бу ҹүрдүр. Интернет өлкәјә ајаг ачмамышдан габаг залым һакимијјәт телеканализасијалар васитәсилә халгы зәһәрләди. Затән зәһәрләнмиш халга сонрадан интернет дә версән ҝедиб орда да зәһәрли вә зәрәрли нәләринсә далынҹа дүшәҹәк. Она ҝөрә дә халгын бөјүк әксәријјәтинин ҝиҹ-ҝиҹ шејләрә бахмасынын биринҹи ҝүнаһкары елә залым һакимијјәтдир. Бу ҹүр һакимијјәти олан халгын ҝәнҹи, ушағы да бајағы, мәнасы олмајан, дүшүк-дүшүк видеолар чәкәр, отуруб онлара тамаша едәр.


Q=4	C=4	SS=0	LS=0	PS=1	DC=0	LC=0	SD=0	BS=1	G0=72	G1=55	G2=21	DLID=az_RU	BODY=TolishPress.org - ЭЛЭВИJОН – ИФРОТ ШИОНИН\nГлавная : Религия, история, культура : ЭЛЭВИJОН – ИФРОТ ШИОНИН\nЭЛЭВИJОН – ИФРОТ ШИОНИН\nТМВ on 14 Июль, 2016 21:38:47 | 946 раз прочтено\nӘләвијон че Суријә ијән че есәтнә Тыркијә вилојәт Киликијә тарыхәдә пәјдо быән 1517 сори - султан Сәлим Јавуз ым зәминон гәтым карде бәпештә. Чалдырани ҹанги бәпештә әв бә ғәрор омәј ки, ыштә һакимијәти певыло быкә бә Суријә, Левант (Ливан), Фәләстин ијән Мисир. Султани бәвәдә огәтыше Суријә әләвијон чәвон әсос мәрәнгоонәдә -Латакијәдә ијән Тартусәдә, ныгыније бәчәвон тобјә шыхон – бә Бәни Һәмәди ијән Һарфуши әмирон. Бәвәдән, һежо есәтән әләвијон һестышонбе чоглә тобјә: Һәјатијә, Кәлјәби, Һәддадијә ијән Мутавир. Навко әвон Суријә ијән Ливанәдә 10 гылә тобјәбин. Интаси еғволи жыго вардәшбе ки, әвон ја дејәнды дышменәти әкәјн, јаанки дустәти әкәјн де Ливани друзон (хачпәрәстон) ијән исмаилијон. Суријәдә әвон сәбәсо быән сәрзәмин Ҹубејләдә ијән мәмләкәти кобәсони-ғәрбәдә быә шәһр Һаалбәги гырдокәно, де Тыркијә марзәдә. Бә әләвијон мыносибәтәдә тыркон әлбәсаат пегәтышоне жыго гыләј инҹә сијосәт. Әвон һежо рыхнәшон еғанде че әләвијон ијән друзон, исмаилијон ијән ҹо мәзһәбон мијонәдә. Тыркон бә нијони бәчәвон һар гыләјни комәг бә гиј гәтејдәбин, чәјоән әвони сәғандејдәбин ијәнды сәпе. Жыгонә, 17-нә әсрику жыго ә тобјон һәммәј дышменәти кардејдәбин дејәнды, тырконән роһат идорә кардејдәбин әвони һәммәј. Ым просес ше детобә 19 әсри 60-нә сорон. Мәһз бә вахти исмаилијонышон тожније Суријәо ијән Ливано. Мандин һәрби нәзәро зумандә әләвијон ијән друзон (Ливанәдә). 18 әсри охој-охојәдә Наполеони бә Мисир кардә сәфә шемонәдә Франсә ләшғәри гәтыше Фәләстин, Суријә ијән Ливан. Әләвијон бәчәвон пишвоз бешин, 1799-нә сори оваштин бә Наполеони тәрәф. Әмма пешо Наполеон огарде бә Парис ки, һакимијәти әјо быстәны бә даст. Демијән франсызон тәслим бин Фәләстин ијән Ливанәдә. Чәвон вырәј гәтә тыркон дәмандин бо әләвијон ијән друзонку ыштә хысуси сәј. Чә вахтику әләвијон егынин че тыркон әсорәти жијәдә. Чәвон милли елитә һәммәј нысымышон карде, поәјшонән тожнишоне бә Османи империјә дијәроә вилојәтон. 1826-нә сорику тыркон дәмандин бо Османи султанатәдә жијә әләвијон ғыр ијән тәғиб карде. Мәсәлә бымәдәј ки, есәти ыштәнәдән 5-10 милјон зазә жијејдән Дерсимәдә. Әвон ыштәни кырд һисоб кардејдәнин. Чумчыко әвон әләвин. Охонә 25 сори дыләдә Авропә алимон ијән профессор Гарник Асатрјан веј нывыштејдән зазон мәншә һәхәдә. Алимон вејни бы фикирәдән ки, зазон че дејләманон тум-тәғонин, әвон толышә хәлғи и поән. Һәм толышон, һәмән зазон ејни ришәјнә ијән сужетинә мифон, әсатирон ијән космогонијә тәсәввурон чыми әјони сыбутин.\nӘләвијә зазон ијән Суријә әләвијон охонә дыса сори дыләдә һич быәшонни нә сијоси, нәән ки һәрби әлоғон. Интаси османи тыркон һежо нифрәтышон кардә һәм бә зазон, һәмән бә Суријә әләвијон, һежо дастпочә быән ки, әвони ја ғыр быкән, јаанки ассимилјасијә быкән. Әмма әвон рәсәнин бәштә бы мәғсәди. Дерсими зазон ијән есәтнә әләвијон есә 3 милјонин (100 сор бәнав әвон 100 һәзо кәсбин), Суријә әләвијон есә бој ымруж тәғрибән 2,5 милјон кәсин, јәне че Суријә ҹәми әһоли 12,5 фаизи тәшкил кардејдән. 1920-нә сори Суријә че Франсә мандати жијәдә беәдә, Латакијәдә әләвијон мухтаријәт елон кардә бе. Ым мухтаријәт че Франсә һимојә жијәдәбе. Бә вахти 278 һәзо одәм жијејдәбе ијо, әмма дынјо һич гылә довләти нызнәше ым довләт. 1936 сори че суријә һәмә әләви тобјон шејхон фитвошон дој ки, әләвијон че шион гыләј кәшин. Бы фитво әсосәдә “Латакијә әләвијон довләт” умжән бе де Суријә довләти. 1949 сори франсызон бешин шин Суријәо, әмма де 1954-нә сори ғәбулышон карде че Суријә Конститусијә. Чәј әсосәдә мәмләкәтәдә һакимијәт бахш кардә бе че әләвијон, шион, хачпәрәстон (ермәнијон, ајсорон, Суријә хачпәрәстон ијән несторианон) арәдә. Ымруж Суријә әһоли 70% сынније, 20 фаизисә вејни шиәје, хачпәрәстон де ҹо гылә мәзһәбон иҹо – 10 фаизисә сапен. Конститусијәдә тәсбит кардә быә ки, довләти президент сынни, сәрвәзир шиә, мыдофиә вәзир ијән полиси рәис әләви быәнине. Бо хачпәрәстон нәзәрәдә гәтә быә иғтысоди блоки постон. Әве есә Суријәдә 134 гылә дастә мыхолифәти ғысмәдә дастбәсилоһ даве кардејдән де Бәшәр Әсәди режими.Охо чәј пыә Һафиз Әсәд мәшһур әләвијә тобјәо бешәбе. 1970-нә сори полковник-пилот Һафиз Әсәди гәтыше Суријәдә һакимијәт, 1971 сори бе че Суријә президент. Ым зиидбе бә Конститусијә. Чумчыко, чокнә ки бә пе вотымоне, әләви нәзни президент бе, әммаәј де зуј сәше ым вәзифә бәштә даст. 2000 сори Һафиз бә рәһмәт ше бәпештә, чәј зоә – һәким Бәшәр Әсәд ныште чәј вырәдә. Чәјоән 2000 ијән 2007-нә соронәдә дәвардә президентә сәчынонәдә ғалиб омәј бәштә рәғибон. 2014-нә сори тожә сәчынон быәнинбин, әмма ҹанги наһаштыше әвон дәвардын. Чумчыко ИГИЛ бә һыҹум дәварде Суријәдә. Мыхолифәт есә бој бә дод-әмоне ки, бочи бәпе шиә президент быбу? Ијо Ирони мәсәлән һесте. Мыхолифәт һәмән норозије Ирони Суријәдә быә мовғејон ше-ше һәнијән ғојм бејку. Мәһз де Ирони комәги 1979-1980-нә соронку жыгошә Суријәдә ежә быән хәјли шиә мәчитон ијән мәдрәсон, шиә мәросимон һар вырәдә певыло быән.\nӘләвијон де ислами бә иҹо, һәмән еһтиром огәтејдән бо хачпәрәстон. Миссионерон хәбә дојдән ки, әләвијон де ғурби ебејдән бә Иса пејғәмбәри ијән бәчәј әсһабон, һәваријон. Әвон ид кардејдән Милади ијән Пасхә, Библијә һандејдән, бәштә әғылон нојдән хачпәрәстә номон, ғәрәјз чымон һәммәј, етиғод кардејдән бә Һәши ијән Овшуми, һангоми ијән сипјәсывәдә елон кардејдән ки, “Әли че Һәши дыло бә әмәл омә”. Кали әләвијон Әли и кардејдән де Овшуми. Кали әләвијон сәҹдә кардејдән бә “нури”, кали гылонән бә “зылмоти”.\nӘләвијон әфсонон жыго вотејдән ки, одәмон һәлә зәмин оныфәјә быән, әвон мышоһидәшон кардә Әли бәнә Һәши. Чәвон вотәјку, Әли һар 7777 сор ијән 7 саатдә сәнибәтон омејдә бә дынјо.\nӘләвијон бовә кардејдән бә руфи одәмонку бә ҹо одәмон дәварде (тәнасуһ). Чәвон нәзәрәдә одәм марде бәпештә чәј руф оваштејдә бә һәјвонон. Һафт кәрә руф жыго оваште бәпештә, момини руф егынејдә бә астовон аләм, гынокори руф есә бој егынејдә бә иблиси аләм. Әләвијон жыго һисоб кардејдән ки, жен руфыш бејдәни, әве әвон женон һандовнејдәнин, һәмәнә әвони нез вадојдәнин бә ибодәти.\n1973-нә сори Ҹәфәри шион әләвитонышон елон карде че шион гыләј кәши ғәзинә (бы һәхәдә фитво доә бе).\nӘләвијон ҹидди ҹобәҹо кардејдән ијәндыку и дастә сәчынә одәмон ки, әвон сојбин бә нијонијә зынәјон ијән бесәводә мәхлоғи. Бә сәчынә одәмон дастә әвон вотејдән “хассә”, јәне халисон, бә рәијәтон есә бој вотејдән “әмма”. Хассә иглә ә одәм бәзне бе ки, чәј пыә-моә дыкәсән әләви быбу.\nӘләвијон дини мәросимон гырд гыләј јолә сырин ијән меҹузән. Әвон ыштә ибодәтон кардејдән шәви и аләмәдә, һәмән хысуси һусејнијонәдә (куббә). Ым куббон бејдән барзә рәғи сәдә. Мәчитонән һестин ијо һар гылә ғәсәдәдә ијән дијәдә. Чәвон ружә дәкәшејдә ды һафтә. Ныможи есә бој әвон вотејдән ружәдә ды кәрә. Спиртинә пешомәјон пешоме иҹозә дојдән, әмма мыәјјән чарчивәдә, һәмән де ағыли.\nКали мысылмонон чәшышон бо әләвијон винде, чумчыко чәвон мәзһәби ислами тәһриф быә гыләј формә һисоб кардејдән, чәвон ыштәнијән мыртәд һисоб кардејдән. Жыго гыләј әфсонә һесте ки, әләвијон че Тыркијә ермәнијон ијән зазон орығ-торығонин. Ымән мәлуме ки, әләвијон веј вахти кәбин бејдән де хачпәрәстә женон – ермәнијон.\nЛенингради шәрғшыносәти мәктәб һәлә бы незони жыго һисоб кардејдәбе ки, әләвијон бә шион умуж гынијә ҹо гыләј мәзһәбин. Бәвон вотејдәбин шиә суфијон ја ифротә шион.


Q=4	C=0	SS=0	LS=4	PS=0	DC=0	LC=0	SD=0	BS=0	G0=21	G1=16	G2=7	DLID=az_RU	BODY=Nur-az.com - Диктатор сөзү: Демократијаны халг әлдә етмәлидир! Амма, мән истәјән демократијаны\nДиктатор сөзү: Демократијаны халг әлдә етмәлидир! Амма, мән истәјән демократијаны\nБүтүн дүнјада һамы демократијадан данышыр. Мүхалифәтләр игтидарлары гејри-демократикликдә иттиһам едир, игтидарлар да дејир ки, мүхалифәтләр гејри - демократикдир. Нүмунә олараг һеч узаға ҝетмирик. Өз өлкәмиздән данышаг. Мисал үчүн мөвҹуд һакимијјәт отуз илдир ки, һакимијјәтдәдир. Мүхалифәтчиси, гәзети, журналисти, ади адамы дејир ки, ај гардаш, әл чәкин һакимијјәтдән халг бир ағ ҝүн ҝөрсүн дә. Ејни сөзү игтидар да мүхалифәт һаггында дејир. Мәсәлән дејир ки, мән отуз илдир һакимијјәтдәјәмсә сән дә ијирми илдир ки, өз партијанда һакимијјәти әлиндә сахламысан, сәндән башга кимсә башган ола билмир.\nҜөрдүјүмүз кими һамы демократија истәјир. Ҝөрүнүр демократија (азадлыг мәнасында) матаһ бир шејмиш ки, диктаторун јекәси дә демократија истәјир. Өзү халг үчүн демократ олмаса да башгасынын демократ аддым атмасыны арзу едир. Неҹә ки, әдаләт јахшы олдуғу үчүн беш нәфәр оғурлуг едән шәхс дә арасында оғурладыглары малын әдаләтли бөлҝүсүнүн тәрәфдары олурлар.\nДемократијадан сөз дүшмүшкән Путиндән данышмасаг демократија баниләри биздән инҹијәр. Она ҝөрә јох ки, Путини демократ һесаб едирик, она ҝөрә ки, Путин бу јахынларда демократија һаггында демократларын нәзәриндә чох мүкәммәл сөз дејиб. Һәлә хәбәрә бахын: "Русија Президенти Владимир Путин демократијанын ҝүҹ јолу илә тәтбиг олуна билмәјәҹәјини билдириб. Путин Әфганыстанда баш верәнләри “фәлакәт” адландырыб.\nБу, тәк мәним јох, АБШ аналитикләринин дә разылашдығы бир мәсәләдир. Путин гејд едиб ки, демократија бир халга зоракылыг јолу илә тәтбиг едилә билмәз вә инсанлар демократијаны истәјирләрсә, буну өзләри әлдә едәҹәкләр."\nСөзүмүз Путиндән узаг, диктаторларын дүнјада бирмәналы олараг гәбул етдикләри бир мәсәлә вар. Бүтүн дүнјада демократијаны халглар әлдә етмәлидир. Амма, мән истәјән демократијаны. О демократија ки, һәмишә сечки гутуларындан мәним адымы чыхардыр. О демократија ки, мәним дүшмәнләримин һамысыны ермәниләрә хидмәт едән һесаб едир. Вә о демократија ки, мәним гондардығым мүхалифәти мүхалифәт һесаб едир.\nАмма, өз арамыздыр, инсафән Путин инсафлы данышыр. Чох доғру бујурур ки, инсанлар демократија истәјирләрсә буну өзләри әлдә едәҹәкләр.


Q=9	C=3	SS=0	LS=4	PS=3	DC=0	LC=0	SD=0	BS=1	G0=62	G1=36	G2=20	DLID=az_RU	BODY=1 Падшаһлар 2 | Онлајн Мүгәддәс Китаб | Јени дүнја тәрҹүмәси\n1 Падшаһлар 2:1—46\nДавудун Сүлејмана вәсијјәти (1—9)\nДавуд өлүр; тахта Сүлејман чыхыр (10—12)\nӘдунијјә фәнд ишләдир (13—25)\nӘбјатар каһинлик вәзифәсиндән говулур; Јуаб өлдүрүлүр (26—35)\nШимај өлдүрүлүр (36—46)\n2 Давудун өлүмү јахынлашырды. О, оғлу Сүлејмана вәсијјәт еләјиб деди: 2 «Артыг сон мәнзилә ҝедирәм. Сән мәтин ол,+ мәрд ол!+ 3 Аллаһын Јеһоваја табе ол. Онун јолларыны тут, Мусанын Ганунунда јазылан әмрләрә, гајдалара, һөкмләрә, бујруглара риајәт ет.+ О заман һансы ишә әл атсан, һансы сәмтә үз тутсан, уғур газанарсан. 4 Јеһова да мәним һаггымда вердији сөзү јеринә јетирәр. О, белә демишди: “Әҝәр оғулларын јолларына фикир версәләр, Мәним өнүмдә ҹан-дилдән, сәдагәтлә јерисәләр,+ онда Исраил тахтында һәмишә сәнин сүлалән олаҹаг”.+ 5 Сән јахшы билирсән Сәрја оғлу Јуаб мәнә нәләр едиб: Исраилин ики сәркәрдәсини — Нур оғлу Абнуру+ вә Јатир оғлу Амассаны+ өлдүрүб әмин-аманлыг вахты ган төкмүш+, белинин гуршағыны, ајағынын сәндәлини гана буламышдыр. 6 Инди сән һикмәтлә давран, гојма онун ағармыш башы өз әҹәли илә Мәзара* енсин.+ 7 Ҝиладлы Бәрзиллајын+ оғулларындан исә һеч вахт јахшылығыны әсирҝәмә. Гој онлар сүфрәндә әјләшәнләрин арасында олсунлар. Чүнки мән сәнин гардашын Абсаламдан гачанда+ онлар мәним јанымда олмушдулар.+ 8 Јахынлыгда Баһуримдән олан бинјаминли Гираһ оғлу Шимај јашајыр. Мән Маһанајимә ҝедәркән+ о, мәнә ағыр гарғышлар јағдырмышды.+ Анҹаг Иордана мәни гаршыламаға ҝәләндә мән она Јеһованын ады илә анд ичдим ки, ону гылынҹдан кечирмәјәҹәјәм.+ 9 Сән исә ону ҹәзасыз гојма.+ Сән ағыллысан, билирсән она нә етмәк лазымдыр. Онун ағармыш башыны ганына бәләјиб Мәзара* ендир».+ 10 Сонра Давуд өз ата-бабаларына говушду, ону Давуд шәһәриндә дәфн етдиләр.+ 11 Давуд Исраил үзәриндә гырх ил һакимијјәт сүрдү, једди ил Һәбрунда+, отуз үч ил дә Јерусәлимдә.+ 12 Сүлејман атасы Давудун тахтына отурду. Онун һакимијјәти ҝет-ҝедә мөһкәмләнирди.+ 13 Бир ҝүн Һаггитин оғлу Әдунијјә Сүлејманын анасы Бадсәбанын јанына ҝәлди. Бадсәба сорушду: «Ҝәлишин хејирдир?» О деди: «Хејирдир. 14 Сәнә сөзүм вар». Бадсәба: «Сөјлә», — деди. 15 Әдунијјә сөзә башлады: «Өзүн дә јахшы билирсән ки, тахт-таҹ мәним олмалы иди. Бүтүн Исраил мәним падшаһ олмағымы ҝөзләјирди.+ Амма тахт-таҹ әлимдән чыхыб гардашымын олду, чүнки бу, Јеһовадан иди.+ 16 Инди сәндән бирҹә хаһишим вар. Мәни наүмид гојма». О деди: «Сөјлә». 17 Әдунијјә давам еләди: «Хаһиш едирәм, Сүлејман падшаһа де, гој шунамлы Абишагы+ мәнә версин, о, сәнә јох демәз». 18 Бадсәба деди: «Јахшы! Падшаһла данышарам». 19 Бадсәба Әдунијјә барәдә данышмаг үчүн Сүлејман падшаһын һүзуруна ҝәлди. Падшаһ ајаға галхыб ону гаршылады вә она тәзим етди. Сонра тахтына әјләшди вә анасы үчүн дә сағ тәрәфиндә тахт гојдурду. 20 Бадсәба деди: «Сәндән кичик хаһишим вар, мәнә јох демә». Падшаһ деди: «Бујур ана, хаһишини де, сәнә јох демәрәм». 21 О деди: «Шунамлы Абишагы гардашын Әдунијјәјә вер». 22 Сүлејман падшаһ ҹаваб верди: «Нә үчүн Әдунијјәјә тәкҹә шунамлы Абишагы истәјирсән? Тахт-таҹы да истә,+ ахы о, мәним бөјүк гардашымдыр.+ Онсуз да каһин Әбјатарла Сәрја оғлу Јуаб+ да онун тәрәфиндәдирләр».+ 23 Сүлејман падшаһ Јеһоваја анд ичди: «Әҝәр бу хаһишиндән сонра Әдунијјә сағ галса, гој Аллаһ мәни ҹәзаландырсын. 24 Мәни атам Давудун тахтында отурдуб мөһкәмләндирән,+ сөз вердији кими, мәнә ханәдан верән+ Јеһоваја анд олсун ки, Әдунијјә бу ҝүн өләҹәк!»+ 25 Сүлејман падшаһ дәрһал Јәһјадај оғлу Бәнајини+ ҝөндәрди вә о ҝедиб Әдунијјәни өлдүрдү. 26 Падшаһ каһин Әбјатара+ деди: «Әнатута, өз мүлкүнә гајыт!+ Сән өлүмә лајигсән! Амма мән сәни өлдүрмәјәҹәјәм, чүнки сән атам Давудун өнүндә Күлли-Ихтијар Јеһованын сандығыны дашымысан,+ атамын чәкдији һәр әзаба сән дә гатлашмысан».+ 27 Сүлејман Әбјатары Јеһованын каһини вәзифәсиндән узаглашдырды, беләҹә Јеһованын Шилода+ Әли евинә гаршы дедији сөзү јеринә јетди.+ 28 Бу хәбәр Јуаба чатанда о, Јеһованын чадырына гачыб+ гурбанҝаһын бујнузларындан јапышды. Чүнки Јуаб Абсалама гошулмаса да,+ Әдунијјәнин тәрәфини тутмушду.+ 29 Сүлејман падшаһа дедиләр: «Јуаб Јеһованын чадырына гачыб, инди гурбанҝаһын јанындадыр». Сүлејман Јәһјадај оғлу Бәнајини ҝөндәриб деди: «Ҝет ону өлдүр!» 30 Бәнаји Јеһованын чадырына ҝедиб она деди: «Падшаһ әмр едир ки, орадан чыхасан». Амма о деди: «Јох, мән бурада өләҹәјәм!» Бәнаји Јуабын дедикләрини падшаһа чатдырды. 31 Падшаһ деди: «Ҝет, дедији кими елә, ону өлдүр вә басдыр. Мәни вә атамын евини Јуабын төкдүјү наһаг гандан тәмизлә.+ 32 Јеһова она төкдүјү гана ҝөрә ҹәза верәҹәк, чүнки о, өзүндән салеһ, өзүндән јахшы ики кишини — Исраилин орду башчысы Нур оғлу Абнуру+ вә Јәһуданын орду башчысы Јатир оғлу Амассаны+ атам Давуддан хәбәрсиз гылынҹдан кечириб.+ 33 Онларын ганы һәмишәлик Јуабла өвладларынын бојнунда галаҹаг.+ Давуда, онун өвладларына, евинә, тахт-таҹына исә гој Јеһова әбәдилик әмин-аманлыг нәсиб еләсин». 34 Јәһјадај оғлу Бәнаји ҝедиб Јуабы өлдүрдү. Ону чөллүкдәки евиндә дәфн етдиләр. 35 Падшаһ Јәһјадај оғлу Бәнајини+ Јуабын јеринә орду башчысы гојду, Әбјатарын јеринә исә каһин Садығы+ тәјин етди. 36 Сонра падшаһ Шимајы+ чағыртдырыб деди: «Јерусәлимдә өзүнә ев тик, јаша. Бурадан һеч јана ҝетмә. 37 Бил ки, шәһәрдән чыхыб Гидрон вадисини+ кечдијин ҝүн өләҹәксән. Ганын да өз бојнунда галаҹаг». 38 Шимај падшаһа деди: «Сәнин сөзүн һагдыр. Ја һөкмдар, неҹә бујурурсанса, бу гулун елә дә едәҹәк». Шимај хејли мүддәт Јерусәлимдә јашады. 39 Үч илин сонунда Шимајын ики гулу Ҹат падшаһы Мәкаһ оғлу Ахышын јанына гачды.+ Шимаја хәбәр ҝәтирдиләр ки, гуллары Ҹатдадыр. 40 Шимај гулларыны тапмаг үчүн дәрһал ешшәјини паланлајыб Ҹата, Ахышын јанына ҝетди. Шимај гуллары илә бирликдә Ҹатдан гајыданда 41 Сүлејмана дедиләр: «Шимај Јерусәлимдән чыхыб Ҹата ҝетмишди, инди гајыдыб». 42 Падшаһ Шимајы чағыртдырыб деди: «Ахы мән сәнә Јеһованын ады илә анд ичдириб хәбәрдарлыг етмишдим ки, бурадан чыхыб башга јерә ҝетдијин ҝүн өләҹәксән. Сән дә демишдин ки, “баш үстә, сөзүн һагдыр”. Еләдир?+ 43 Бәс онда нә үчүн Јеһоваја ичдијин анды позмусан, әмримдән чыхмысан?!» 44 Сонра падшаһ Шимаја деди: «Атама нә пислик етдијини өзүн чох ҝөзәл билирсән.+ Инди Јеһова о пислији сәнин башына ҝәтирәҹәк.+ 45 Амма Сүлејман падшаһ немәт саһиби олаҹаг,+ Давудун тахты Јеһованын өнүндә әбәдилик дураҹаг». 46 Падшаһ буну дејиб Јәһјадај оғлу Бәнајијә ону өлдүрмәји әмр етди вә о ҝедиб Шимајы өлдүрдү.+ Беләликлә, һакимијјәт Сүлејманын әлиндә мөһкәмләнди.+\n1 Падшаһлар 2


Q=12	C=0	SS=0	LS=12	PS=0	DC=0	LC=0	SD=0	BS=1	G0=16	G1=10	G2=7	DLID=az_RU	BODY=Nur-az.com - Астара ҝөмрүјүндә ҝөрүнмәмиш рәзаләт\n07 Октјабр 2013\nАстара ҝөмрүјүндә ҝөрүнмәмиш рәзаләт\nЈашлы гадынын алдығы 1 кило бананы мүсадирә едибләр; һадисәнин шаһиди олан журналист сәрһәддә бүтүн мәһсулларын мүсадирә олундуғуну дејир\nИрандан Азәрбајҹана әрзаг вә бир сыра мәишәт әшјалары бурахылмыр. Бу өлкәдән гајыдан Азәрбајҹан вәтәндашларынын алыб ҝәтирдији мәһсуллар ҝөмрүк вә Сәрһәд Хидмәти әмәкдашлары тәрәфиндән мүсадирә олунур.\nБу барәдә бир ҝүн әввәл Иран-Азәрбајҹан сәрһәдиндә баш верәнләрин шаһиди олмуш хебер.инфо сајтынын редактору Ҹавид Алышов мәлумат вериб. Журналист “фаҹебоок” статусунда јазыб ки, сәрһәддә инсанларын әлиндән һәтта 1 килограм бананы белә мүсадирә едибләр.\nСитат: “Дүнән Ирандан ҝәлирдим, ҝөмрүкдә чох дәһшәтли һадисәләрин шаһиди олдум. Јүк јохланан јердә бир ханымын чантасындан беш әдәд банан чыхды. Ханыма дедиләр ки, банан апармаг олмаз. Ханым ”һәкимдән ҝәлирәм, нәвәм гапыда мәни ҝөзләјир. Бүтүн пулларымы ијнә-дәрмана вердим, нәвәмин јанына әлибош ҝетмәјим дејә әлимдәки пул анҹаг бир кило банан еләди" деди. Амма хејри олмады. Гәлби дашлашмыш јыртыҹылара бу сөзләр һеч бир тәсир еләмәди. Ханым беш әдәд банана ҝөрә бир аз јалварандан сонра бананлары онларын әлиндән алыб өзү јемәјә башлады. Бир нәфәсә һамысыны милләтин ҝөзү габағында једи. Сонунҹуну јејәндән сонра өзүнү сахлаја билмәјиб ағламаға башлады. Ҝөрүнүр, ханым чох ҹәсарәтли гадын иди. Өзүнү сындырмајыб ҝөмрүк ишчиләринә деди: “Ејби јох сиз бурда гудурғанлығынызы давам един. Мән нәвәмә ҝөз јашларымы апарарам. Амма билин ки, бу ҝөз јашлары о гәдәр чохалаҹаг ки, сизи дә олмаса балаларынызы гәрг едиб боғаҹаг!”\n“Јени Мүсават”а ҝөмрүкдә шаһиди олдуғу һадисә илә бағлы данышан Ҹ.Алышов билдирди ки, Астара ҝөмрүк-кечид мәнтәгәсиндә Ирандан гајыдан азәрбајҹанлыларын алдыглары бүтүн мәһсуллар, әшјалар мүсадирә олунуб: “Тојуг, јағ (бүтүн нөвләри), гәнд, шәкәр тозу, чај, бирдәфәлик истифадә олунан габлар, ҝүлданлар, банан, картоф, соған вә саир мәһсулларын һамысыны мүсадирә едирдиләр. Бир нәфәр бир гуту чај ҝәтирирди, ону да гојмадылар. Һәмин шәхс дә әсәбиләшәрәк чај пакетини ҹырыб дағытды. Мәнимлә ҝәлән достлардан бири кағыз стәкан алмышды. Ону да гојмадылар, дедиләр ки, бу гадағандыр. Мән дә ҝедиб рәислә данышдым, мәнә деди ки, бирмәналы олараг гадағандыр. Һеч бир әсас ҝәтирмәдән инсанларын әлләриндәки мәһсуллары мүсадирә едирдиләр. Һәтта мәним суал вермәјим хошларына ҝәлмәди, паспортуму алдылар вә ҝөрдүм ки, мәни илишдирмәк истәјирләр сонра паспортуму рәисин әлиндән алыб чыхыб ҝәлдим”.\nҸавид Алышов дејир ки, маллары әсасән ҝөмрүк әмәкдашлары мүсадирә етсә дә, сәрһәд хидмәти забитләри дә ҹанфәшанлыг едиб, бүтүн мәһсулларын мүсадирәси ҝөстәришини вериб. Ҹ.Алышов ону билдирди ки, етираз едән инсанлара ҝөмрүк ишчиләри “ҝедин Азәрбајҹандан алын” дејибләр.\nГејд едәк ки, заман-заман Иран-Азәрбајҹан ҝөмрүк постунда бу кими һаллар гејдә алыныр. Монополистләр Ирандан Азәрбајҹана уҹуз әрзаг вә мејвә ҝәтирилмәсинин гаршысыны мәһз бу јолла алмаға чалышырлар.\n3772 дәфә бахылыб


Q=1	C=0	SS=0	LS=1	PS=0	DC=0	LC=0	SD=0	BS=1	G0=64	G1=41	G2=14	DLID=az_RU	BODY=Nur-az.com - Вүсал бәј, сәни јарадан јохдурса сән нијә варсан?\n06 Јанвар 2018\nВүсал бәј, сәни јарадан јохдурса сән нијә варсан?\nЈахшы мүәллимин јетишдирдији шаҝирд әла гијмәт алмырса, демәли јахшы мүәллим јохдур\nВүсал Мәммәдов адлы әввәли – өзүнүн дедији кими диндар олан, сонралар ҝүја елм јолујла Аллаһы "итирән" бир атеист јазыр ки, Аллаһ јохдур, әҝәр олсајды дүнја сөзүн конкрет мәнасында ҝүлүстан оларды.\nАтеизмин һаглы олдуғуну дедијинә ҝөрә елмлә тапыб. Амма мүсаһибәсиндә елми нәјәсә раст ҝәлмәдим. Чох примитив, савадсызҹасына мүһакимә јүрүдүр. Һәтта бу ҹүр савадсыз инсанын Аллаһла бағлы сөзләрини охујан атеист дүшүнмәдән "бу адам "Аллаһ јохдур" дејирсә, демәли Аллаһ һәгигәтән вар" дејиб мүсәлман олар. Ҝәлин, елмә "истинадән" сөјләдији фикирләрә нәзәр салаг:\n1. Дејир дүнјада бир нәфәр дә олса алчаг адам варса демәли Аллаһ јохдур. Демәк истәјир ки, Аллаһ варса, јахшы олмалыдыр, јахшыдырса нијә јаратдығы јахшы дејил? Јахшы дејилсә демәли Аллаһ јохдур. Јәни, демәк истәјир ки, јахшы мүәллимин јетишдирдији шаҝирд әла гијмәт алмырса, демәли јахшы мүәллим јохдур. Јахшы атанын тәрбијә вердији өвлады фәрсиз чыхырса, демәли јахшы ата јохдур, аилә мүһитиндән башга мүһит, хариҹи амилләр дә јохдур ки, дејәк ушаг ҝедиб бајырда тәрбијәси позулуб. (Вүсалын мәнтигиндән белә чыхыр) Елә һәмин мүсаһибәсиндә дејир ки, Аллаһы биз өзүмүз ујдурмушуг. Горханда өзүмүзә пәнаһ јери олараг Аллаһа сығынырыг. Јәни демәк истәјир ки, әслиндә Аллаһ бизим горху, үмид заманы мејдана ҝәтирдијимиз нәснәдир. Әлбәттә, бу, јени шүбһә дејил, әсрләрдир бу дејилир, буну Вүсал өзүндән чыхартмајыб. Бу шүбһәјә һәлли ҹаваб вермәк олар. Имам Садиг (ә) ағанын ҝәмичијә бир сөзү вар. Бујурур ки, һеч ҝәмидә оланда ҝәми дешилиб, ичинә су долубму? Ҝәмичи дејир бәли. Аға даһа сонра бујурур ки, һеч көмәк уммусанмы? Ҝәмичи дејиб бәли. Имам бујуруб ки, о гәлбиндәки елә Аллаһдыр ки, ондан мәдәд умурсан. Бахын, горху, горху анында көмәк истәмәк һамыда вар, амма һәрә бир ракурсдан бахыр. Бири Вүсал кими гәдим атеистләрдән игтибас едиб дејир Аллаһы горху мәгамында өзүмүз дүзәлтмишик, диҝәри Имам Садиг (ә) кими инсана дүшүндүрүҹү суал верир.\nВүсалын да бир даһа хатырладығы шүбһә әслиндә мәнасыздыр. Биринҹиси она ҝөрә ки, инсанын аҹиз варлыг олмасы шүбһәсиздир. Мәсәлән инсан вәһши һејванларын олдуғу мешәдә, зәлзәлә мәһһәллиндә горхаг вә аҹиздир. О, руһунун дәринликләриндә өзүндән ҝүҹлү гүввәнин олдуғуна инаныр. Бу һисси јарадан һәр кимдирсә - мүсәлман дејир Аллаһдыр, кафир дејир материјадыр, о бири дејир нә билим бинҝ банҝ, Вүсал билмирәм нә дејир – нәһајәтдә һамы дүнјанын бири тәрәфиндән јарадылдығыны гәбул етдији кими өзүндән ҝүҹлү варлығын олмасына да инаныр. Она ҝөрә ондан мәдәд умур. Нәинки әслиндә белә бир варлыг јохдур вә биз дара дүшәндә ону өзүмүздән ујдуруруг. Онда Вүсалын сөзүндән белә чыхыр ки, университетә дахил олмаг истәјән абитуријент јахшы мүәллим ахтараркән әслиндә "јахшы мүәллим" образыны тәләбә олмаға, елмә олан мәһәббәт вә шөвгүндән ујдурур. Јахуд да дүнјада һеч бир имдад тәшкилатлары јохдур, ФҺН јохдур, инсанлар тәбии фәлакәтләрдән горхдуглары үчүн јанғын сөндүрәнләрә, вадаласлара, хиласедиҹиләрә инаныр! Јәни Вүсал бәј - Аллаһ еләмәмиш – дәниздә гәрг олса гышгырыб көмәјә һеч кими чағырмајаҹаг, дејәҹәк ки, хиласедиҹи дејилән бир шеј јохдур, мән горхдуғум үчүн буну өзүмдән ујдурурам. Бу нә мәнтигдир?\nӘҹлаф адама ҝәлдикдә исә Аллаһ-Тәала инсана ағыл вериб. Башга вахт атеистләр дејир елмли олмағы ағылым мәнә дејир, ағылым вар ки, ҝедиб зијалы олмушам. Инсан робот дејил, буну һамы билир. Мәһз бу ағылла Аллаһ инсаны үзүзә гојуб ки, о ағлындан истифадә етмәклә дүзү әјридән сечә билсин. Бир мәсәләјә диггәт едәк: Вүсал дејир ки, инсанлар горху заманы Аллаһы өзләриндән дүзәлдибләр. Әҝәр инсанлар арасында бир нәфәр әҹлаф, алчаг олмасајды, һамысы адам баласы кими өзүнү апарсајды, Вүсал кимиләр дејәҹәкдиләр ки, Аллаһ јохдур, инсанлар писин нә олдуғуну билмәдикләри үчүн дејирләр бизи јарадан Аллаһ ҝөзәлдир. Јахуд дејәҹәкдиләр ки, инсанлар Аллаһа "јахшы" демәјә мәһкумдур, чүнки "Аллаһ јохдур" демәк писдир вә инсан писин нә олдуғуну билмир дејә, дејир Аллаһ јахшыдыр.\n2. Сонра дејир ки, Аллаһ пислик едәнләрә ҹаваб вермәлидир, чүнки мәсулијјәт дашыјыр. Она ҝөрә ки, писләри о јарадыб. Әҝәр бу адам кимләринсә прожеси дејилсә сәмими олараг атеизми сечиб Аллаһы инкар едирсә, билсин ки, әслиндә Аллаһы дүзҝүн дәрк еләмәјиб. Конкрет олараг өз тәсәввүрүндә дүзәлтдији "Аллаһы" гајыдыб инкар едиб. Чүнки дүз дүзәлтмәјиб (доғру дүшүнмәјиб). Ким дејир ки, пис инсанлары Аллаһ ҹәзаландырмыр? Бәс мәсәлән, Исраилин кечмиш баш назири Ариел Шарону, Фирону, Гәззафини, Сәддамы ким ҹәзаландырды? Инди ҹавабында гајыдыб десә ки, Ариел Шарон хәстә иди өлдү, Гәззафини НАТО өлдүрдү, Сәддамы АБШ асды, бәс јахшы бүтүн бу һадисәләрин бу ҹүр ирәлиләмәсинин илаһи гүдрәт әсасында олмасыны ким инкар едә биләр. Ариел Шарона о хәстәлији ким мүсәлләт едиб? Ағылсызлыг едиб өзүнә зәрәр вурубса, нә үчүн ағылы олмајыб? Ағлыны ким әлиндән алыб. Һансы пис әмәлләри сәбәб олуб ки, ағлы әлиндән чыхыб. Бүтүн бунларда Аллаһын илаһи һикмәтини ахтаран шәхсин јанлыш јолда олдуғуну ким сүбут едә биләр? Һәр шејдән әли үзүлән шәхс, сөзүн гуртаран јериндә "Аллаһ вар ки, бу ишләри дә ҝөрсүн" дејә биләр, о да онун шәхси фикридир. Јохдурса бәс һансы Аллаһдан данышыр? Әслиндә өзү пак фитрәтиндән дилә ҝәлиб дејир Аллаһ әҹлаф јарада бимәз. Биз дә ону дејирик, инсан сонрадан дөнүб әҹлаф олур. Ҝөрмүрсүнүз ки, бүтүн инсанлар дүнјаја көрпә, лүт-әҹҹәбала – әҹлаф, алчаг, атеист, ирз дүшмәни, гатил олмадан ҝәлир? Сонрадан әҹлафлашыр, алчаглашыр, шәрәфсиз (атеист) олмағы гаршысына мәгсәд гојур.\nЈахшы, сонрадан алчаг, әҹлаф олмағы гәрара алан инсаны Аллаһ јаратмајыбса, бәс ким јарадыб? Бу әҹлафын вар омасы данылмаз фактдыр. Бу һазырда мөвҹуддур. Демәли буну мөвҹуд едән дә вар. Варса демәли ону мөвҹуд едән дә әҹлафдыр? Ахы өзүн дејирсән ки, әҹлафы јарадан Аллаһ кими јахшы бириси ола билмәз. О әҹлафы мөвҹуд едән дә, лап ону мөвҹуд едәни мөвҹуд едән дә белә чыхыр ки, әҹлафдыр? Ән биринҹи мөвҹуд едән дә әҹлафдырса, онда јахшыны ким хәлг едиб?


Q=13	C=0	SS=4	LS=4	PS=8	DC=0	LC=0	SD=0	BS=1	G0=21	G1=16	G2=6	DLID=az_RU	BODY=Әјјуб 20 | Онлајн Мүгәддәс Китаб | Јени дүнја тәрҹүмәси\nСөфәрин икинҹи нитги (1—29)\nӘјјубун гынағы шәнинә тохунур (2)\nӘјјубун шәр адам олдуғуна ејһам вурур (5)\nӘјјубун писликдән хошландығына ишарә едир (12, 13)\n20 Нәһмати Сөфәр+ белә ҹаваб верди: 2 «Бунлар мәни тәшвишә салыб,Дүшүнҹәләрим мәни раһат гојмур, данышмаға вадар едир. 3 Ешитдијим гынаг шәнимә тохунур,Ағлым мәҹбур едир ки, ҹаваб верим. 4 Өзүн дә билирсән ки,Бәшәр* хәлг едиләндән бәри+ 5 Шәр адамын севинҹ һарајы гыса чәкир,Аллаһсызын шадлығы ани олур.+ 6 Әзәмәти ҝөјләрә уҹалса да,Башы булудлара дәјсә дә, 7 Өз нәҹиси кими әбәдилик јох олаҹаг,Ону ҝөрәнләр: “О, һарададыр?” — дејә сорушаҹаглар. 8 Хәјал кими учуб-ҝедәҹәк, тапылмајаҹаг,Ҝеҹә рөјасы кими говулаҹаг. 9 Нә ону ҝөрмүш ҝөз,Нә дә мәканы ону бир даһа ҝөрмәјәҹәк.+ 10 Өвладлары касыб-кусубдан лүтф диләјәҹәк,Сәрвәтини өз әли илә ҝери верәҹәк.+ 11 Бир вахтлар сүмүкләринә долмуш ҝәнҹлик гүввәсиОнунла бәрабәр торпаг алтында јатаҹаг. 12 Пислик ағзында шәрбәт дадса да,Ону дилинин алтында ҝизләтсә дә, 13 Әзизләјиб бәсләсә дә,Дамағында сахласа да, 14 Лоғмасы гарнында туршујаҹаг,Ичиндә илан* зәһәринә дөнәҹәк. 15 Једији вар-дөвләти гусаҹаг,Аллаһ гарнындан чыхараҹаг. 16 О, илан зәһәрини әмәҹәк,Ҝүрзә ону чалыб өлдүрәҹәк. 17 Ҝөзләри бир даһа ҝур сулары,Јағ, бал селләрини ҝөрмәјәҹәк. 18 Топладығы мал-мүлкү ҝери верәҹәк, јејә билмәјәҹәк,Тиҹарәтдән газандығы вар-дөвләт она севинҹ ҝәтирмәјәҹәк.+ 19 Чүнки касыб-кусубу әзиб-тапдалајыб,Өзү тикмәдији еви әлә кечириб. 20 Гәлбиндә раһатлыг олмајаҹаг,Вар-дөвләти ону гуртармајаҹаг. 21 Ашырыб јемәјә һеч нә галмајыб,Она ҝөрә фираванлығы узун сүрмәјәҹәк. 22 Вар-дөвләти башындан ашанда раһатлығыны итирәҹәк,Бәдбәхтлик вар гүввәсилә онун үстүнә ҝәләҹәк. 23 О, гарныны дојдурандаАллаһ шиддәтли гәзәбини онун үзәринә төкәҹәк,Һиддәтини үзәринә јағдыраҹаг, ҝедиб бағырсагларына чатаҹаг. 24 О, дәмир силаһын габағындан гачандаМис камандан атылан охлар ону дәлиб-дешәҹәк. 25 Оху күрәјиндән,Бәрг вуран оху өд кисәсиндән чыхарыр,Ону дәһшәт бүрүјүр.+ 26 Хәзинәси зүлмәтә нәсиб олаҹаг,Һеч кимин јелләјиб алышдырмадығы од ону јандыраҹаг,Чадырында сағ галанын вај һалына! 27 Ҝөјләр онун пахырыны ачаҹаг,Јер она гаршы галхаҹаг. 28 Лејсан јағыш евини учуруб апараҹаг.Бәли, Аллаһын гәзәб ҝүнүндә селләр ҹошаҹаг. 29 Будур шәр адамын Аллаһдан алдығы пај,Будур Аллаһын она ајырдығы мирас».\n^ Јахуд Адәм.


Q=12	C=7	SS=1	LS=3	PS=3	DC=0	LC=0	SD=0	BS=0	G0=55	G1=36	G2=19	DLID=az_RU	BODY=Јарадылыш 27 | Онлајн Мүгәддәс Китаб | Јени дүнја тәрҹүмәси\nИсһаг Јагуба хејир-дуа верир (1—29)\nЕјс хејир-дуа истәјир; пешманчылыг кечирмир (30—40)\nЕјс Јагуба дүшмән кәсилир (41—46)\n27 Исһаг гоҹалыб ҝөзләринин нуруну итирмишди. Бир ҝүн о, бөјүк оғлу Ејси+ јанына чағырыб деди: «Оғлум!» О: «Бәли, ата», — дејә ҹаваб верди. 2 «Мән артыг гоҹалмышам, өлүм башымын үстүнү һаглајыб. 3 Силаһыны, јај-охуну ҝөтүр, ҝет чөлә, мәним үчүн ов овла.+ 4 Хошладығым о дадлы јемәји бишир ҝәтир, јејим, нә гәдәр ки ҹаным үстүмдәдир, сәнә хејир-дуа верим». 5 Рәфәгә Исһагын Ејслә сөһбәтинә гулаг асырды. Елә ки Ејс ов овлајыб атасына ҝәтирмәк үчүн чөлә ҝетди,+ 6 Рәфәгә оғлу Јагубун јанына ҝәлиб деди:+ «Индиҹә атанын гардашын Ејслә сөһбәтини ешитдим. О дејирди: 7 “Мәним үчүн һејван овлајыб ҝәтир, ондан дадлы јемәк һазырла, јејим, ҹаным һәлә үстүмдә икән Јеһованын өнүндә сәнә хејир-дуа верим”.+ 8 Оғлум, инди гулаг ас, ҝөр нә дејирәм.+ 9 Ҝет сүрүнүн ичиндән ики јахшы оғлаг сеч ҝәтир, атанын хошладығы јемәји биширим. 10 Сонра ону апарыб атана верәрсән ки, јесин вә ҹаны һәлә үстүндә икән сәнә хејир-дуа версин». 11 Јагуб исә анасы Рәфәгәјә деди: «Ахы гардашым Ејс түклүдүр,+ мән исә јох. 12 Бирдән атам мәнә тохунду?+ Елә чыхаҹаг ки, мән ону әлә салырам. Онда хејир-дуа әвәзинә ләнәт газанарам». 13 Анасы она ҹаваб верди: «Сәнә охунан ләнәт мәнә ҝәлсин, оғлум. Сән мән дејәни елә, ҝет һејванлары ҝәтир».+ 14 Беләликлә, Јагуб ҝедиб һејванлары анасына ҝәтирди, о да онун атасынын хошладығы јемәји биширди. 15 Бундан сонра Рәфәгә бөјүк оғлу Ејсин евдә олан ән ҝөзәл палтарыны ҝөтүрүб кичик оғлу Јагуба ҝејиндирди.+ 16 Һәмчинин әлләрини вә бојнунун түксүз јерини оғлагларын дәриси илә өртдү.+ 17 Сонра һазырладығы дадлы јемәји вә чөрәји Јагубун әлинә верди.+ 18 Јагуб ичәри, атасынын јанына ҝириб «Ата!» — дејә сәсләнди. О сорушду: «Бујур. Кимсән, бала?» 19 «Илкин Ејсәм, — Јагуб ҹаваб верди.+ — Дедијини еләдим. Галх, ҝәтирдијим ов әтиндән је ки, мәнә хејир-дуа верәсән».+ 20 Исһаг оғлуна деди: «Нә тез ов тапыб ҝәлдин, оғлум?» О ҹаваб верди: «Аллаһын Јеһова ону мәним гаршыма чыхарды». 21 Онда Исһаг Јагуба деди: «Бир јахын ҝәл оғлум, сәнә тохунум, ҝөрүм доғруданмы Ејссән».+ 22 Јагуб атасы Исһага јахынлашды. Исһаг она тохунуб деди: «Сәс Јагубун сәсидир, әлләр исә Ејсинки».+ 23 Јагубун әлләри гардашы Ејсин әлләри кими түклү олдуғундан Исһаг ону танымады. Беләҹә, Исһаг она хејир-дуа верди.+ 24 Бундан сонра о сорушду: «Сән, доғрудан, оғлум Ејссән?» «Бәли», — дејә ҹаваб верди. 25 «Онда, оғлум, ов әтиндән ҝәтир јејим, сонра сәнә хејир-дуа верим». Јагуб јемәји онун габағына гојду, Исһаг једи. Шәраб да ҝәтирди, о ичди. 26 Сонра Исһаг оғлуна деди: «Оғлум, јахын ҝәл, атаны өп».+ 27 О јахынлашыб атасыны өпдү. Исһаг онун палтарынын гохусуну һисс етди+ вә она хејир-дуа вериб деди: «Оғлумдан Јеһованын немәт вердији чөлләрин гохусу ҝәлир. 28 Гој Аллаһ сәнә ҝөјләрин шеһини,+ јерин бәрәкәтли торпагларыны+ версин, тахылы, јени шәрабы башындан төксүн.+ 29 Гој халглар сәнә гуллуг етсин, үммәтләр өнүндә баш әјсин. Гардашларына аға ол, гој ананын оғуллары гаршында баш әјсин.+ Сәнә ләнәт едәнләрә ләнәт олсун, сәнә хејир-дуа верәнләр исә хејир-дуа алсын».+ 30 Исһаг Јагуба хејир-дуа вериб гуртарандан сонра Јагуб атасынын јанындан чыхды. Елә бу дәм гардашы Ејс овдан гајытды.+ 31 О да дадлы јемәк бишириб атасына ҝәтирди вә деди: «Ата, галх оғлунун ҝәтирдији ов әтиндән је, мәнә хејир-дуа вер». 32 Атасы Исһаг ондан сорушду: «Сән кимсән?» «Мән сәнин оғлунам, илкин Ејс».+ 33 Онда Исһагын ҹанына шиддәтли титрәтмә дүшдү. О деди: «Бәс онда һејван овлајыб әтиндән бајаг мәнә ҝәтирән ким иди? Елә сәнин габағынҹа онун ҝәтирдији хөрәји јејиб гуртардым, ҝәтирәнә дә хејир-дуа вердим. Хејир-дуа онунку олаҹаг». 34 Атасынын сөзләрини ешидәндә Ејс һарај салыб аҹы-аҹы ағлады вә атасына јалварды: «Нә олар, ата, мәнә дә хејир-дуа вер!»+ 35 Исһагса ҹаваб верди: «Гардашын мәнә кәләк ҝәлиб сәнә верәҹәјим хејир-дуаны алды». 36 Онда Ејс деди: «Елә буна ҝөрә онун ады Јагубдур* да. Бунунла икинҹи дәфәдир ки, мәним јерими тутур.+ Әввәлҹә илк оғуллуг һаггыма ҝөз дикди,+ инди дә хејир-дуамы алды».+ Сонра атасындан сорушду: «Јәни мәним үчүн һеч хејир-дуа галмајыб?» 37 Исһаг Ејсә ҹаваб верди: «Ону сәнә аға еләмишәм,+ бүтүн гардашларыны онун гуллуғуна вермишәм. Тахылы, јени шәрабы она бәхш етмишәм.+ Сәнә вермәјә нә галды ки, оғул?» 38 Ејс атасына деди: «Ата, елә ҹәми бир хејир-дуан вар? Нә олар, мәнә дә хејир-дуа вер!» Буну дејиб һөнкүртү илә ағлады.+ 39 Онда Исһаг оғлуна деди: «Мәскәнин јер үзүнүн бәрәкәтли торпагларындан, ҝөјүн шеһиндән узаг олаҹаг.+ 40 Гылынҹ ҝүҹүнә јашајаҹагсан,+ гардашына гуллуг едәҹәксән.+ Амма вахт ҝәләҹәк, үсјан едәҹәксән, онун бојундуруғуну гырыб бојнундан атаҹагсан».+ 41 Атасы Јагуба хејир-дуа вердијинә ҝөрә Ејс гардашына дүшмән кәсилмишди.+ О, өз-өзүнә дејирди: «Атамын өмрүнә* аз галыб,+ ондан сонра гардашым Јагубу өлдүрәҹәјәм». 42 Бөјүк оғлу Ејсин сөзләри Рәфәгәнин гулағына чатанда дәрһал кичик оғлу Јагубу јанына чағыртдырыб деди: «Гардашын Ејс сәни өлдүрүб гисас алмаг истәјир. 43 Инди, оғлум, мәнә гулаг ас: бурадан гач, Һаррана, гардашым Лабанын јанына ҝет.+ 44 Гардашынын һирси јатана гәдәр бир мүддәт орада гал. 45 Ејсин сәнә гаршы гәзәби сојујанда вә она етдикләрини јаддан чыхаранда хәбәр ҝөндәриб сәни орадан чағырарам. Нә үчүн бир ҝүндә икинизи дә итирим?» 46 Рәфәгә елә һеј Исһага дејирди: «Бу һет гызларынын әлиндән һәјатымдан безмишәм.+ Әҝәр Јагуб да һет гызларындан алса, бу өлкәдәки гызлар кими гыза евләнсә,+ мән даһа јашаја билмәрәм».\n^ Мәнасы: дабандан јапышан; гәсбкар.\n^ Һәрфән: јасына.